Kerana Tiada Duit, Ayah Bawa Anak Sakit Jantung Naik Motor Dari  IJN Balik Terengganu. Sebaknya!

Berat mata memandang, berat lagi bahu yang memikul. Saat orang lain disapa bahagia  dan hidup dalam dunia penuh kemewahan, masih ada insan yang menderita dek kemiskinan.

Baru-baru ini seorang pengguna Twitter berkongsi kisah perjalanan anak-beranak yang menaiki motorsikal dari Institusi Jantung Negara (IJN) menuju ke rumah mereka di Kuala Terengganu. Kisah ini cukup memilukan, bagaimana perjalanan jauh dengan keadaan si anak yang tidak sihat, namun kerana masalah kewangan mereka terpaksa berbuat demikian.

Menurut pengguna Twitter dikenali sebagai Iigt, dia dan keluarga telah melalui Lebuhraya Pantai Timur dan terserempak dengan seorang bapa yang membawa remaja perempuan di RnR Maran dalam keadaan tidak sihat.

Rupanya mereka dari IJN menuju ke Kuala Terengganu selepas mendapatkan rawatan anaknya yang menghidap penyakit buah pinggang dan jantung berlubang.

Tambah pemuda itu lagi, lelaki tersebut berhenti di RnR kerana anaknya hampir terkena sawan disebabkan keadaan yang agak lemah. Mereka cuba untuk membantu, namun ditolak lembut oleh lelaki itu.

Lebih memilukan, pemuda tersebut turut memberitahu bahawa pada hari tersebut cuaca di Kuala Terengganu kurang baik dan berasa khuatir dengan keadaan anak-beranak itu memandangkan mereka menunggang mtosikal tanpa helmet yang mempunyai pelindung.

Rata-rata netizen menghulurkan rasa simpati dan mendoakan yang terbaik buat dua beranak ini.


‘Ramai Tak Sangka Ini Sebabnya Penceraian Berlaku!’ Penjelasan Daripada Ustazah Asma’ Harun Ini Dedahkan Puncanya..

Sejak kebelakangan ini, banyak pendedahan mengenai kecurangan pasangan dilaporkan. Tidak kurang juga isu ‘penyondol’ dikaitkan dengan beberapa orang artis dan juga selebriti.

Paling menakutkan apabila pasangan yang dalam proses penceraian tidak segan silu menceritakan ‘aib’ pasangan dan juga berperang di media sosial.

Pendakwah bebas, Ustazah Asma’ Harun telah mengulas mengenai isu penceraian ini. Ada yang mengatakan ianya adalah disebabkan masalah hubungan intim.

Namun pendakwah ini menyangkalnya. Ikuti penerangan dari Ustazah Asma Harun mengenai punca penceraian.

Menerusi hantaran di Facebook, Ustazah Asma’ berkata, 90 peratus rumah tangga yang berakhir dengan perceraian adalah disebabkan pasangan itu mengabaikan solat.

Kata Ustazah Asma’, semua ini ada kajian ilmiah berdasarkan analisis setiap kes, fokus kepada punca masalah melibatkan ribuan kes dalam tempoh bertugas.

Masalah hubungan intim ada kalanya menjadi sebab utama, tapi kebanyakannya adalah kesan akibat bila syariat Islam diabaikan.

Contoh, seorang suami yang tidak solat, pasti cenderung abaikan juga tanggungjawab asas sebagai suami, dan mempunyai sikap yang tidak menyenangkan.

Paling utama hilang berkat dalam hubungan dan terhalang rahmat Allah, maka hubungan intim yang sepatutnya sebagai ibadah boleh bertukar menjadi musibah.

Begitu juga dengan seorang isteri yang tidak solat, jika kewajipan paling utama sebagai muslim diabaikan dan tidak rasa berdosa, maka apa sangat nak rasa berdosa bila menolak ajakan suami tanpa sebab kukuh, walaupun amaran yang sangat berat.

Katanya lagi, masalah hubungan intim boleh dibantu dengan dua keadaan. Pertama, menjawab kepada soalan yang berkait hukum hakam hubungan intim manakala kedua adalah saranan agama dan rawatan perubatan.

Apa yang saya nak nyatakan, ilmu ini memang sangat penting. Ia boleh diperolehi daripada sumber fitrah semulajadi, atau dipelajari secara tidak langsung dengan capaian ilmu dari persekitaran atau boleh juga secara formal.

Dalam pada itu, Ustazah Asma’ turut menyarankan agar menggunakan ayat yang tidak menyebabkan kecenderungan untuk membayangkan secara jelas hingga boleh menaikkan syahwat selain tidak mendedahkan aib pasangan walaupun sudah tidak tinggal sebumbung.

Tambahnya, perlu juga menjemput individu yang bertauliah seperti doktor, kaunselor, perunding cara rumah tangga, peguam bagi memberi latihan khusus mengendalikan serta memberi konsultasi yang berkaitan.


Muncul Bertiga Dengan Jebat Dalam Video, Sharnaaz & Nabila Dipuji Profesional Demi Anak!

Tak semua pasangan yang berkahwin, kemudian berpisah kerana penceraian mampu untuk menjalinkan hubungan baik bersama. Kebanyakan mereka ada yang masih kekal berhubung mungkin disebabkan oleh anak-anak.

Patut dijadikan contoh buat ibu bapa di luar sana, meskipun sudah berpisah, pelakon Sharnaaz Ahmad dan bekas isterinya Noor Nabila yang tetap menjalinkan hubungan baik demi anak tunggal mereka, Jebat Jayden.

Baru-baru ini, Sharnaaz ada berkongsi sebuah video di laman Instagramnya di mana dia bersama anak lelakinya Jebat dan Nabila sedang mempromosikan sebuah jenama makanan. Video itu memaparkan mereka sedang memasak dan makan bersama-sama, selain sempat berseloroh mengenai status masing-masing.

“Makanan macam ini sesuailah untuk saya yang single ni. Dan juga yang disebelah saya ini kena tanya di lah.” kata Sharnaaz dalam video tersebut.

Sekadar info, Sharnaaz dan Nabila pernah mendirikan rumah tangga pada 31 Mac 2017 namun bercerai pada 9 Julai 2020.

Sumber: Instagram


Tinggal Hanya RM1.97,  Lagi Kes Duit  Lesap Dalam Akaun Bank, Ini Kronologinya!

Dalam berhati-hati dengan scammer, ada lagi kes yang telah menjadi mangsa kepada penipuan wang.

Bayangkan duit simpan lepas begitu sahaja sekelip mata.

Terbaru hantaran oleh Fairus Asni Hamzah sebak menjadi mangsa.

Ikuti lanjut perkongsiannya.

“Nak menangis rasa, nak tergelak pon ade nak down pon ade..sampai tinggal tu je kau kebass..kurang2 tinggal la kat aku rm50 ke rm20” – Fairul Asni Hamzah

Simpan dalam akaun bank pun rasa tak selamat sekarang

KRONOLOGI

”Lesap duit dalam bank rm5444…tido tak lena mengenang kan duit tu aku baru isi dalam bank nak bayar sewa kedai nak bayar itu ini pade 1hb ni…sebelum duit lesap dalam bank semalam ade berwssp dgn no tak kenal..koi betul2 down laa macam ni.”


Cara Uji Hand Sanitizer Elak Beli Yang Tak Original. Wanita Ni Kongsikan Caranya!

Di saat negara dilanda wabak Covid-19, penggunaan Hand Sanitizer cukup penting dan menjadi barang wajib yang perlu ada bagi setiap orang.

Secara tak langsung,  permintaan bagi barangan ini meningkat secara mendadak. Tidak hairanlah ada pihak yang mengambil kesempatan dalam situasi ini.

Semakin banyak syarikat yang menjual hand sanitizer dan tak kurang juga yang menghasilkannya sendiri untuk dijual.

Oleh itu kita sebagai pengguna perlulah mengetahui serba sedikit tentang hand sanitizer. Jom cuba cara ini, mana tahu boleh membantu.

CARA UJI HAND SANITIZER! TEST sblm beli..

Byk yg jual fake and campur dgn tah hape2..

Tuang atau gosok gel alkohol yg ingin diuji di atas kertas resit (berdakwat)

Lihat perubahan,

Gel alkohol yang mempunyai peratus tinggi iaitu 70% ke atas mampu memudarkan dakwat resit dgn ketara.

Hal ini kerana kandungan alkohol yg tinggi mampu mencairkan dakwat atas tindakan kimia itu sendiri.

Lihat kesan dakwat yang cair di tandakan sebagai ✅

Manakala ✖ pulak hanya memudarkan sedikit dakwat resit atau hampir tidak memberi kesan langsung.

Lihat kesan yg ditandakan sebagai ✖

Selamat beramal

Info : fb Wina Ahmad


Begini Cara Nak Redakan Sakit Gigi Secara Tiba-Tiba. Cubalah!

Sakit gigi jangan dibuat main. Boleh buat anda tak Senang duduk di buatnya. Semuanya rasa serba tak kena. Patutlah ada yang cakap sakit gigi adalah kedua paling sakit selepas sakit bersalin.

Bagi anda yang menghadapi masalah sakit gigi secara tiba-tiba, cuba petua yang dikongsikan ini. Mungkin dapat membantu sebelum ke klinik jika masih tidak berubah.

CARA REDAKAN SAKIT GIGI YANG TERAMAT-AMAT SAKIT SECARA SERTA MERTA

Insyaa Allah saya ajarkan tip menggunakan garam kasar yang diruqyahkan untuk menghilangkan sakit gigi secara serta merta.

Caranya, masukkan 2 sudu besar garam kasar ke dalam cawan, larutkan ke dalam air panas paras suku cawan dikacau sehingga garam kasar mencair 100%. Biarkan sejuk seketika.

Bacakan Al Fatihah sekali kemudian ditiupkan pada garam kasar yg larut tadi.

Kemudian bacakan ayat ini

قُل هُوَ لِلَّذينَ ءآمَنوا هُدًى وَشِفاءٌ

Surah Af Fussilat Ayat 44.

Maksud ayat : “Katakanlah, Al Quran itu adalah petunjuk dan PENAWAR bagi orang-orang mukmin.” Kemudian tiup pada air. Cukup baca sekali.

Kemudia kumur-kumurkan air garam ini selama seminit (tahan masin). Insyaa Allah hilang sakit serta merta.

SIMPAN NOTE INI, MUNGKIN SATU HARI IA DIPERLUKAN.

~ MRJ


‘Bedebus’ Angin Keluar & Badan Pun Rasa Ringan. Wanita Ni Kongsi Pengalaman Amal Minum Air Rebusan Pandan!

Bila rasa banyak angin tersimpan di dalam badan, pastinya kita akan tidak selesa dan lebih-lebih lagi pada bahagian perut akan terasa senak dan sebu. Sebolehnya kita berusaha agar angin tersebut dapat dikeluarkan barulah kita berasa lega.

Menyentuh tentang mengeluarkan angin ini, ada orang mudah sahaja dengan menyapu minyak angin, sendawa atau kentut dapat selesaikan masalah itu. Namun tidak dinafikan ramai juga rasa sukar selesaikan masalah angin dalam badan ini.

Jadi bagaimana caranya untuk pastikan badan terasa ringan dan tidak terasa berangin?

Mungkin ini cara terbaik yang boleh anda amalkan iaitu dengan amalkan minum air rebusan pandan. Ini sebagaimana yang dikongsikan oleh Puan Azurah Ahmad yang telah 2 tahun mengamalkannya dan dia sendiri merasai perbezaan sebelum dan selepas amalkan petua ini.

Jom semak perkongsian bermanfaat ini.

Air rebusan daun pandan

Bahan-bahan:

Berapa helai daun pandan

2 inci halia-diketuk

1 ketul gula batu

Cara penyediaan :

2. Minum ketika suam. Dapur pun wangi je sebab bau pandan.

Manfaat minuman ini

Alhamdulillah dah masuk 2 tahun saya amalkan, badan rasa ringan. Saya ingat lagi, kali pertama cuba petua ini selepas 6 bulan bersalin. Petua ini pun saya dapat daripada facebook juga, tak sangka memang serasi dengan badan.

Fungsi air ni bagus untuk buang angin dalam badan, kurangkan lenguh badan dan boleh bantu kempiskan perut. Ikutkan elok buat 2 kali sehari tapi tak dan nak buat siang hari. Buat malam je dua jam sebelum tidor. Hasil dia, bedebus-debus angin sesat keluar dari badan.


Diet Musim Raya Akan Lebih Berjaya Bila Ikut 11 Cara Ni!

Bila cakap bab berdiet untuk kurus, bunyinya macam mudah. Tapi ramai juga yang gagal melaksanakannya.Lebih-lebih lagi masa musim perayaan ini yang semestinya sana sini menu yang dihidangkan untuk tetamu enak-enak belaka.

Di sini ada 11 cara diet yang bukan sahaja boleh turunkan berat badan, malah menyihatkan pula bila diamalkan.

Nak tahu caranya, jom baca perkongsian daripada Dr. Ezairy M.Sallih ini.

Ramai mengeluh sebab susah sangat hendak turunkan berat badan. Betul?

Apabila sudah turun, cepat pula naik beratnya. Tak konsisten. Motivasi untuk terus berdiet juga mudah hilang. Anda pernah rasa perasaan seperti ini?

Saya kongsi cara pemakanan dan diet terbaik yang membolehkan anda lebih mudah konsisten dengan diet harian. Jom ikut 11 langkah ini.

1.Makan sekurang-kurangnya tiga kali sehari (sarapan, makan tengah hari, dan makan malam); Penting untuk diingat bahawa makan malam tidak perlu diambil dalam kuantiti yang banyak. Dapat lima kali pun bagus.

2.Sebahagian besar pengambilan makanan harus terdiri daripada buah-buahan, sayur-sayuran, dan biji-bijian. Bahagikan hidangan makanan anda seimbang semua aspek termasuk ayam, ikan, kacang, telur, dan kacang.

3.Pilih makanan yang rendah lemak, kolesterol, garam (sodium), dan gula tambahan; lihat label item yang disenaraikan pada label makanan.

4.Saiz dan portion makanan; makan dalam kuantiti yang betul dan mencukupi untuk menghilangkan lapar saja dan kemudian berhenti makan. Tak perlu sehingga betul-betul kenyang.

5.Makanan ringan boleh diterima dalam kesederhanaan dan harus terdiri daripada makanan seperti buah, biji-bijian, atau kacang untuk menghilangkan kelaparan dan tidak menyebabkan kenaikan berat badan yang berlebihan.

6.Elakkan minuman manis dan bergula yang tinggi kerana kalori yang berlebihan dalam minuman tersebut.

7.Elakkan makan dalam kuantiti yang besar sebelum tidur untuk mengurangkan refluks gastroesophageal dan berat badan berlebihan.

8.Sekiranya seseorang marah atau tertekan, makan tidak akan menyelesaikan situasi ini dan boleh menyebabkan masalah menjadi lebih buruk. Kawal emosi anda adalah kuncinya.

9.Elakkan memberi ganjaran kepada kanak-kanak dengan makanan ringan manis; kaedah dan amalan sedemikian boleh menjadi kebiasaan seumur hidup mereka. Termasuk kita juga.

10.Gaya hidup vegetarian telah mula dipromosikan untuk gaya hidup sihat dan penurunan berat badan; vegetarian harus memeriksa dengan doktor mereka untuk memastikan mereka mendapat cukup vitamin, mineral, dan besi dalam makanan mereka.

11.Makanan yang dimasak akan memusnahkan bakteria-bakteria berbahaya dan patogen lain; jika anda memilih untuk makan makanan mentah seperti buah-buahan atau sayur-sayuran, ia harus dibasuh dengan air yang benar-benar bersih (selamat untuk diminum) sebelum minum atau memakannya.


Pernah Dibebani Hutang Hingga Tak Mampu Bayar. Tapi Sejak Amal Tips Ni, Rezeki Mencurah!

Setiap antara kita tentu ada sebab tertentu bila berhutang. Pun begitu andai hutang-hutang itu tidak dapat dibayar, hidup pasti rerbeban. Terasa rezeki begitu sempit.

Pengalaman ini telah dilalui oleh Puan Zarini dan mengetahui apa yang diamalkannya untuk keluar dari masalah itu, ini perkongsiannya.

Ketika saya berhutang banyak dulu, saya berhenti kerja jadi banyak hutang bank tak dapat dibayar.

Masa tu tak ada bisnes, Nama ccris tak dapat buat loan untuk bayar, tak ada tanah untuk jual, tak ada harta untuk pajak dan sebagainya.

Bisnes pun baru nak buat tak ada modal, tak ada stok, tak ada team.

Serba kekurangan saya ni. Surirumah sahaja.

Saya bagi tips bagaimana rezeki Allah berikan pada saya mencurah curah. Allah bantu setiap masa. tak hebat pun saya lau Allah tak bantu saya.

1. selama ni doa siang malam nak rezeki bayar hutang jadi setiap kali dapat jualan. Bayar hutang dulu. Sedekahkan 20 al fatihah paad mak ayah masih hidup atau sudah meninggal.

2. pagi2 lepas subuh amalkan 1000 istighfar mohon Allah ampunkan kita. setiap kali sebut astaghfirullah halazim.. ampunkan aku Ya Allah. minta ampun betul2 pagi2

3. lepas tu baru dhuha. bila dhuha saya tak doa nak rezeki. masa lepas doa saya buat kesyukuran. bgtau ya Allah tima kasih bangun lagi pagi ni utk mohon ampun. ya Allah tima kasih ada suami yang baik.

4. senaraikan semua nikmat Allah bagi sebanyak nya. menitik air mata bila senaraikan. Allah, malu dah nak minta lagi banyak

5. jaga aurat..labuhkan baju, tudung dan stokin.

6. istighfar, dhuha dan syukur tu pun dah membuka sebanyak nya rezeki.

7. saya biasanya buka enfon selepas jam 10 pg selepas saya siap 3 di atas.

8. sepanjang bekerja banyakkan zikir hasbunallahuwanikmal wakil – cukup Allah bagi ku aku serah pada mu ya Allah semua urusan ku.

9. saya berhenti rehat 10 min sebelum zuhur. habiskan 1 surah pendek al waqiah sambil tunggu zuhur.

10. selepas solat amalkan
33 kali alhamdulillah
33 kali subhanallah
33 kali allahuakbar
33 kali innahaza larizkuna malahuminnafad

sambung keje.

11. stop 10 min sebelum asar utk baca al mulk dan asar awal waktu.

12. bila saya amalkan ni masa saya sangaaaaat panjang. banyak benda boleh buat.dahulukan akhirat dari kesibukan dunia.

13. lebihkan masa bersama keluarga selepas asar sehingga maghrib jemaah sama2 sehingga lah isyak berjemaah. Tak dapat di masjid. amalkn di rumah.

14. setiap hari amalkan sedekah walau pun singgit. masa saya susah hutang banyak..saya buat air sirap..buh dalam botol banyak-banyak dan sedekah pada orang sapu-sapu sampah. tu je saya mampu masa tu.

15. antara hutang dengan sedekah, utamakan hutang dahulu. tak mampu sedekah wang, sedekah tenaga.. sedekah ilmu.

16. saya tak mampu sedekah wang. saya ajar orang lain menjual percuma. saya nak sedekah ilmu sahaja.

17. sebelum tido amalkan 1000 istighfar mohon ampun apa kita dh buat seharian.

18. solat taubat sebelum tido. biasanya saya tido awal jam 10 mlm bangun balik jam 11 mlm sehinggalah jam 3 pagi atau saya tido jam 12 mlm bangun jam 4 pagi

19. masa ni jam 4 pagi awak tahajud minta lah dengan tepat. doa betul2 minta merayu betul2. lau nak habiskan hutang sebut hutang tu berapa. bila nak bayar.

20. sebelum tido minta maaf ngan suami. jaga betul2 hubungan suami isteri. lebihkan akhirat..lebihkan suami daripada bisnes.

21. paling susah rezeki nak masuk adalah bila laki bini duk bergaduh mengungkit.. duk baik2.. saling terima kurang lebih masing2. kita semua tak sempurna.

22. redha apa yang Allah bagi pasti ada hikmah ada kebaikan untuk kita belajar lebih kuat.

23. mula belajar. rendahkan ego. lau orang tu berjaya.pegi jumpa dia belajar. hormat guru kita.

24. sentiasa lah merendah diri. ketika dipuji segera kembalikan pada Yang Kuasa. bisik pada diri. kau hanya meminjam.

25. jaga orang tua. berkhidmat masa mereka masih ada. saya rasa ini juga limpahan Allah bagi kerana dulu saya berhenti keje untuk jaga arwah mak sediri.kuar masuk wad dengan dia sehingga lah mandian terakhir di pangkuan saya.

Saya tiada apa apa, surirumah sahaja. Allah yang bantu saya. Semua dengan izin Allah swt


Tangisan Ustazah Siti Nor Bahyah Di Majlis Perkahwinan Putera Bongsunya Undang Sebak

Lakaran cinta indah terukir tatkala penyatuan dua hati menjadi satu. Nada cinta yang disemai murni mengukir bait-bait cinta abadi hingga ke alam syurga.

Penyatuan kasih antara Ustaz Wan Muhammad Nasrullah dan Ustazah Nurulhuda menjadi titik permulaan pasangan ini ideal ini dalam membina istana cinta bersama.

Ustaz Wan Muhammad Nasrullah yang merupakan putera bongsu kepada Ustazah Siti Nor Bahyah Mahamood dan Ustaz Wan Akashah Wan Abdul Hamid telah melangsungkan majlis pernikahannya 20 Januari di Masjid Sultan Ismail Petra Mukim Banggol, Kota Bahru, Kelantan.

Namun majlis perkahwinan ini mengundang tangisan Ustazah Siti Nor Bahyah Mahamood ketika meluahkan rasa hati di sesi ‘Salam Restu Ayah BondaTercinta’ .

TANGISAN USTAZAH SITI NOR BAHYAH DI MAJLIS PERKAHWINAN PUTERA BONGSUNYA

Manakala majlis di pihak lelaki pula pada diadakan pada 3 Februari di Borakombak Putrajaya pula. Memilih tema flora, singgahsana serba putih dihiasi jambangan bunga yang cukup memukau menghiasi segenap ruang.
Busana

Majlis disulami indah dengan alunan selawat dan zikir yang mendamaikan. Sebelum tetamu menjamu selera ibu ayah pengantin lelaki, Ustazah Siti Nor Bahyah Mahamood dan suami menitipkan luahan hati meruntun jiwa buat anak bongsunya.

Dalam ucapannya di hadapan para tetamu, Ustazah Nor Bahyah memanjat rasa syukur melihat wajah bahagia anak tersayang berseri disamping ister tercinta.

Dalam nada sebak, dirinya mula mempersoalkan kasih sayang anak bongsu adakah tetap melayaninya sama seperti dulu walaupun telah bergelar suami. Namun ternyata anaknya tidak berubah, beliau meluahkan rasa syukur.

“Entah kenapa hati ini merasakan anakanda masih kecil. Setiap hari anakanda memeluk mama, mencium mama penuh kasih sayang. Setiap hari anakanda menghantar satu mug kopi ke bilik mama. Setiap hari akan whatsapp mama meskipun kita satu rumah. Anakanda akan tanya, ‘mama ok ker’, ‘mama nak apa-apa tak,’ adik bawa ke bilik mama.’.

Bahkan lebih meruntun jiwa, tidak membenarkan dirinya membasuh pinggan sebaliknya anaknya yang akan melakukannya.

“Adik bawa nasi dan satu mug ke bilik mama. Setiap tiap kali mama makan, adik tak bagi mama basuh pinggan. Adik akan basuhkan pinggan mama.”

HATI MULA BIMBANG

“Hati mama-mama tertanya-tanya setelah bernikah dua minggu adakah akan message mama lagi.”

“SubhanaAllah, ternyata adik masih setia menyayangi mama.”

Dia juga mohon para tetamu mendoakan pengantin untuk terus istiqomah dalam kebaikkan

SEKITAR GAMBAR MAJLIS PERKAHWINAN


Seakan Memberi Tahu Tidur Tak Cukup Setelah Bergelar Ibu, Neelofa Kongsi Kapsyen Ringkas, Tapi Ini Komen Netizen.

Umum mengetahui bahawa selebriti terkenal Neelofa selamat melahirkan anak sulung lelaki pada Sabtu lalu.

Putera sulung yang dilahirkan di sebuah hospital di ibu negara itu diberi nama Muhammad Bilal Muhammad Haris.

Bacaan lanjut:

Khabar gembira itu dikongsikan oleh suaminya, pelakon dan pendakwah bebas, Muhammad Haris Mohd Ismail atau PU Riz menerusi kenyataan media baru-baru ini.

Nyata, berita gembira itu telah meraih perhatian peminatnya. Malah terbaru menerusi tweeter, Neelofa telah muat naik sebuah kapsyen yang menyentuh waktu tidur yang berbunyi “Saya membuka mata untuk melihat berapa lama saya tidur sebelum jam saya berbunyi.”

Dengan kapsyen ringkas, Neelofa mengakui situasi itu memang benar. Ia membayangkan bahawa begitulah dirinya tidur cukup tidur setelah bergelar ibu setelah kelahiran cahayamata pertamanya.

Enjoy that moment!

Meninjau di ruangan komen, rata-rata peminat mengakui mengalami situasi itu setelah bergelar ibu.

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Tengku Hassanal Jalani Pembedahan, Rakyat Doakan Kesembuhan Pemangku Raja Pahang

Pemangku Raja Pahang, Tengku Mahkota Tengku Hassanal Ibrahim Alam Shah Al-Sultan Abdullah Ri’ayatudin Al-Mustafa Billah Shah baru sahaja selesai menjalani prosedur pembedahan.

Anakanda Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Hajah Azizah Aminah Maimunah Iskandariah ini berkongsi kenyataan berkenaan di Instagram miliknya.

LOKASI PROSEDUR PEMBEDAHAN DI NATIONAL UNIVERSITY HOSPITAL, DI SINGAPURA

Bagaimanapun, maklumat terperinci mengenai masalah kesihatannya tidak dinyatakan, namun hanya memaklumkan lokasi terkininya berada di Singapura.

Merujuk IG Story yang dikongsinya, prosedur pembedahan itu dijalankan di National University Hospital di Singapura.

BARU HABIS PEMBEDAHAN, TETAP INGAT RAKYAT

Dalam pada itu, anak raja ini membuat ramai yang meluahkan rasa kagum melihat pribadinya yang mulia.

Masih dalam wad masih tetap mengingati kesukaran rakayatnya. Menerusi kapsyennya,  baginda memohon kerajaan negeri dan Persekutuan bertindak segera menangani situasi banjir di negeri itu yang semakin memburuk.

“Alhamdulillah, saya selesai menjalani operation.”

“Saya mendapat maklumat keadaan banjir di Pahang agak teruk.”

“Saya memohon pihak kerajaan Negeri Pahang dan kerajaan persekutuan agar bertindak dengan segera untuk menangani mangsa-mangsa banjir.”

“Saya sentiasa mendoakan semoga semua orang kampong saya selamat dan berjaya dalam menempuh keadaan bencana banjir yang melanda ini.”- Tengku Hassanal

Dalam pada itu, meninjau di ruangan komen, rata-rata wargamaya menitipkan doa buat anak raja yang sentiasa meraih perhatian ramai ini.


Dah Lama Simpan Hasrat, Neelofa & Pu Riz Teruja Pertama Kali Bawa Bilal Tunai Umrah!

Usahawan dan selebriti popular tanah air, Noor Neelofa dan suaminya Haris Ismail (PU Riz) akan menunaikan umrah bersama anak mereka iaitu Muhammad Bilal.

Menerusi laporan Astro Gempak, Neelofa dipercayai bakal berangkat hari ini. Tambah Neelofa, dia sudah membuat persediaan dari segi ubat-ubatan dan vaksin yang lengkap buat anak putera sulungnya itu.

“Teruja dan pada masa yang sama rasa gementar sebab anak masih kecil. Apapun kita kena pastikan dia dah menerima vaksin dan suntikan yang lengkap untuk umur dia.

“Saya sediakan ubat yang sesuai dengan umur dia. Ubat batuk, demam dan lain-lain dah minta dekat doktor. Selain itu, doa banyak-banyak.” katanya.

Ujar PU Riz pula, dia dan isteri sudah lama menyimpan hasrat untuk membawa Bilal ke Tanah Suci.

“Doa Allah beri kesihatan yang baik. Kami gembira sebab memang ada hasrat nak bawa Bilal. Ikutkan trip ni nak bawa ramai keluarga. Tapi sebelah isteri ramai yang turut serta.

“Doa la sebab anak kan, biasa bila situasi di luar negara ni ramai orang masuk.. berjuta orang keluar masuk. Kita doakan Allah berikan kesihatan yang baik la.

“Kami memang gembira sebab dah ada hasrat nak bawa. Ikutkan trip ni nak bawa ramai ahli keluarga side Neelofa akan ramai turut sama.

“Saya punya ahli keluarga pun ada juga. Jadi, kita sangat gembira sebab dapat bina kenangan di Makkah dan Madinah,” kata Haris.

Sumber: Astro Gempak


“Datang Bertiga, Balik Berdua. Itulah Takdir.” Isteri Dibenar Keluar Wad, Luahan Azmi Saat Undang Sebak!

Berat mata memandang berat lagi bahu yang memikul. Bayi yang dinanti 10 tahun lamanya, dijaga penuh kasih sayang tatkala diusung 9 bulan. Namun takdir mengatasi segala-salanya. kebahagian dan kegembiraan bergelar ibu dan ayah hanya sementara.

Hanya tiga hari kesempatan bergelar ayah, akhirnya si kecil dijemput kembali bertemu Sang Pencipta.

Sungguh berat ujian yang terpaksa dilalui Azmi Saat dan isteri, namun kekuatan luar biasa yang ada pada pasangan kelainan upaya ini membuatkan mereka tabah dan kuat.

Pemergian si kecil diiringi doa dan pasangan ini reda dengan apa yang telah tertulis buat mereka. Hari ini, si ibu dibenarkan keluar wad, walaupun pihak hospital memintanya tinggal lagi buat sementara, namun pasangan ini sepakat untuk pulang ke rumah walaupun tanpa si kecil di sisi.

Hari ni kami sudah dibenarkan keluar dari hospital walaupun mereka sangat menyarankan untuk kami tinggal di sini beberapa hari lagi sampai isteri benar-benar sihat.

Kami datang bertiga tapi balik berdua sahaja. Itulah takdir. Sehebat mana pun rancangan kita, sekuat mana pun penjagaan kita, tetap Allah yang maha merancang dan pemilik segalanya.Kami bersyukur Ya Allah dengan ujian ini. Kami redha dan sabar dengan apa yang kau takdirkan untuk kami.

Kau sahajalah yang tahu betapa kuat kami meharungnya. Moga sabar kami tergolong dalam sabar yang cantik. Ganjarilah kami dengan rahmat dan kebaikanMu di dunia lebih lagi Akhirat.

Itulah keluarga Ohana Specialist. Mereka semua sangat menyangi kami seperti keluarga sendiri. Moga kami tetap berkeluarga sampai ke Syurga.

Kami akan kuat. Kami yakin Allah akan berikan yang lebih baik.

Selamat tinggal Ohana. Nantikan anak kami yang kedua.

Insya Allah.

Perkongsian yang cukup menyentuh hati itu mendapat perhatian warganet. Rata-rata menitipkan doa supaya pasangan ini diberi kekuatan untuk terus mellaui ujian tersebut.


Petua Turunkan Kolesterol. Modal Sikit Tapi Banyak Khasiatnya, Kulit Pun Cantik & Badan Rasa Ringan Je!

Kandungan kolesterol yang tinggi dalam badan memang membahayakan kesihatan. Sebab itu kita kena kawal kolesterol dalam badan sejak awal kecil lagi bagi mengelakkan masalah obesiti, sakit jantung, kencing manis dan lain-lain lagi.

PETUA TURUNKAN KOLESTEROL
.
Skg ni tiap²pg kak yatt blend epal hijau dan setengah biji timun..pastu perah suku biji lemon dan 1 sudu besar madu.

Alhamdulillah..badan rasa ringan..buang toksin dalam badan..turunkan kolestrol..
Kulit pun cantek..😍
Moh cubaaa…


“Rasa Belum Puas Tatap & Peluk.” Rindu Dunia Lakonan, Farah Nabilah Akui Sukar Berenggang Dengan Anak!

Tiada yang lebih menggembirakan seorang wanita selain dari bergelar ibu.  Bagi pelakon Farah Nabilah, gelaran ibu yang kini disandangnya cukup membahagiakan. Kehadiran Andre Omar  melengkapi rumah tangga yang dibina bersama suami, Mohammed Amirul.

Tidak hairanlah Artis Baharu Wanita Popular, Anugerah Bintang Popular BH (ABPBH) Ke-31 ini dilihat cenderung memperlahankan perjalanan seninya kerana mahu memberi perhatian kepada rumah tangga dan anak yang masih kecil.

Pun begitu, tidak bermakna pelakon yang popular menerusi drama Titian Cinta ini sudah tawar hati atau mahu mengenepikan kerjaya lakonannya.

“Memang ada yang bertanya, saya tak nak berlakon lagi ke? Siapa kata saya tak nak berlakon lagi? Saya memang sudah rindu nak berlakon macam selalu dan beraksi depan kamera. Cuma tunggulah dulu.

Bergelar ibu kepada Andre Omar membuatkan dirinya lebih prihatin dengan keadaan anak berbanding dirinya sendiri. Malah Farah mengakui tugas sebagai seorang ibu tidaklah mudah, bagaimanapun beliau tetap menyukainya.

“I love being a mother, I don’t feel like it’s a chore or a burden but with that being said, still.. it’s not easy, it’s still a tough job. You’ll lose yourself & you’ll learn to lower your expectations about what you can accomplish in a day. Some days it will be all you can do to keep your baby safe, warm, fed and loved.
& I think, thats more than enough. Kan ?”

Disebabkan itu, Farah benar-benar lebih memahami istilah “syurga di bawah tapak kaki ibu”:-

“Now I finally, TRULY understand why syurga dekat bawah tapak kaki ibu. (Kalau tau ni dari kecik tak sanggup nak derhaka dekat Umi )

Dalam pada itu, Farah mengakui turut menerima tawaran untuk berlakon, namun terpaksa ditolak demi anak.

“Tawaran memang banyak, tapi saya terpaksa tolak. Baru sekarang saya memahami perasaan ibu yang tidak boleh berenggang dengan anak mereka. Jujur memang saya belum sanggup berjauhan dengan anak. Rasa macam belum puas menatap dan memeluknya.

“Mungkin selepas raya nanti, sedang elok untuk saya kembali memanaskan enjin dunia lakonan. Ikut rasa hati, sekarang juga nak masuk set penggambaran. Tapi saya terhimpit dengan dilema melihat anak membesar dulu depan mata,” katanya.

Kali terakhir pemilik nama sebenar Farah Nabilah Saipuddin berlakon ialah menerusi telefilem Hantu Ustazah Supiah arahan Hadith Omar.

“Dalam masa sama nak mencari pembantu rumah dan pengasuh zaman sekarang pun bukan mudah. Saya tak nak silap percaturan, akhirnya menyusahkan diri sendiri.

“Lagipun dalam masa sama, saya masih menyusu badan anak. Pendek kata, ada saja ‘halangan’ itu ini, di saat keinginan berlakon itu membuak buak,” katanya.

Dalam pada itu, Farah berkata, anaknya kini sudah pandai mencuri perhatian dia dan suami.

“Sekarang dia (Andre) sudah dalam fasa boleh meniarap dan bergerak ke depan. Kaki sendiri pun dihisapnya.

“Malah kalau diusik, dia pun sudah mula pandai ketawa besar,” katanya.


Rahsia Kulit Cantik Untuk Wanita

LUARAN

Guna pelindung kulit yang bersesuaian dengan jenis kulit dan situasi aktiviti. Ramai yang beranggapan memilih losen yang mempunyai SPF (Sun Protecting Factor) tinggi adalah lebih baik. Sebenarnya, losen pelindung daripada cahaya matahari mempunyai banyak jenis perlindungan misalnya SPF 15, SPF 30 mahupun SPF 45.

Seorang pakar dermatologi Florida, Dr. James M Spencer, melaporkan bahawa produk dengan SPF 15 menghalang 94% sinar UVB dan produk dengan SPF 30 memberi perlindungan sehingga 97% pada sinaran yang sama. Manakala, produk SPF 45 pula menghalang 98% sinar UVB.

Memakai losen tidak memadai. Jika anda seorang yang teliti, pemakaian baju lengan panjang dan cermin mata gelap adalah pilihan terbaik. Memakai cermin mata membantu masalah kerosakan katarak mata. Sebaiknya pilih cermin mata yang mempunyai perlindungan UVA dan UVB yang boleh melindungi mata dari sinaran matahari terik.

Amalkan penggunaan skrub mandian dua kali seminggu. Tujuannya adalah untuk menanggal sel-sel kulit mati yang telah rosak akibat terlalu terdedah kepada panas dan suhu sejuk terutama penghawa dingin.

DALAMAN

Jika anda seorang yang obses dengan pil, terpulang pada anda asalkan pengambilan pil merujuk kepada pakar. Hari ini, terlalu banyak produk pencerahan dan kecantikan yang dijual secara berleluasa. Ada yang mendapat kelulusan dan juga sebaliknya. Biar apa pun tujuan pengiklanan dan pemasaran yang digunakan, anda perlu tahu kesan sampingan dan mintalah pendapat pakar.

Untuk mempunyai kulit yang sihat dan cantik, pengambilan makanan yang kaya vitamin C boleh membantu secara semula jadi. Amalan meminum jus oren membantu menyegar, melambatkan penuaan dan mencerahkan kulit. Begitu juga dengan pengambilan tomato dan kacang soya. Makanan ini mampu membantu kulit menerima lebih banyak kolagen untuk menganjalkan kulit dan mengurangkan kedutan-kedutan halus daripada menjadi lebih ketara.

Elak makan makanan yang berlemak dan bergoreng kerana memberi peluang kulit tersumbat dengan minyak-minyak yang tidak baik. Apabila pori-pori kulit tersumbat, lama-kelamaan kulit akan dipenuhi dengan noda-noda hitam yang tidak diingini.

Selain mengamalkan pemakanan sihat, jangan lupa rehatkan minda agar tidak stres. Masalah stres juga salah satu punca utama kulit merasa tekanan dan tampil kusam. Solekan tebal tidak mampu memberi gambaran kulit yang cantik kekal lama. Stres tetap boleh menjadi punca menampakkan kulit yang lesu.


Asyik Buat Bising, Jiran Geram ‘Spray’ Depan Rumah!

Dah namanya hidup berjiran, mestilah tanam sifat saling menghormati dan bertoleransi antara satu sama lain. Tak kiralah sama ada rumah teres, pangsapuri, atau flat, kalau miskin adab tak ke mana perangainya itu!

Misalnya seperti yang tular di Tiktok ini, sebuah rumah menjadi tumpuan orang di sekelilingnya dek kerana gemar membuat bising.

Disebabkan itu, rumah di sebuah kawasan rumah flat dalam video yang dikongsikan oleh @enridwan ini telah diconteng dengan perkataan ‘jiran suka bising’. Jika dengar bunyinya, tak hairanlah rumah tersebut diconteng kerana bunyi yang begitu kuat sememangnya mengganggu dan tiada yang akan tahan dengan bunyi sebising itu.

“Biar kita miskin harta jangan miskin Adap . Kesian jiran hadap hari-hari jiran macam nie. Agent pening macam mana nak jual rumah kalau jiran macam gini,” tulis pemilik akaun tiktok di ruangan kapsyennya.

Meninjau di ruangan komen, rata-rata netizen bersetuju dengan tindakan tersebut, selain ramai juga yang berkongsi pengalaman mempunyai jiran yang serupa.

Sumber: TikTok @enridwan


Nak Cantik Sampai Sakit. Wanita Ini Terpaksa Tanggung Hempedu Rosak. Produk Kecantikan Jadi Punca, Moga Jadi Iktibar.

Fitrah wanita sukakan kecantikan luaran dan dalaman. Kecantikan membuatkan wanita mempunyai keyakinan diri. Tetapi untuk menjadi cantik, kadang-kadang ia memakan diri sendiri.

Ini semua disebabkan sikap obses kita pada kecantikan. Pandangan kita pada kecantikan terlalu tinggi sehingga kita sanggup untuk melakukan apa sahaja.

Pengguna facebook, Najwa Zaidi telah berkongsikan pengalaman pahitnya kesan akibat pengambilan produk dan supplement kecantikan.

Katanya pengambilan produk kecantikan sejak zaman belajarnya lagi. Kesannya dia sering kali keluar masuk hospital gara-gara side effect produk tersebut.

Namun begitu, awal tahun 2018 kesihatan dirinya semakin merosot sehingga ke tahap tidak boleh bangun, dan akhir sekali terpaksa melalui pembedahan yang memakan kos yang tinggi.

Moga jadi iktibar.

Bersyukur la bila ada orang remind, orang upkan tentang bahaya produk kilo, jamu ketat sana sini, ubat ketat melekat poenn and suppliment over claim ni. Tak kisah la cara dia remind tu kasar ke or dia sendiri tak berapa nak betul tapi ambil part yang betul tu, terima and hadam. Jangan ambil part yang negative. Senang cerita selagi tak kena selagi tu orang tak akan percaya dan terus jual atau pakai.

Saya salah seorang yang degil dulu. Saya jual produk timbang kilo dan saya suka makan suppliment putih kulit, kurus dan macam2 lagi tapi bukan dalam satu masa. Saya guna segala bagai jamu mak nenek , gel itu ini masuk lubang sana sini konon nak ketat kemut la.

Akibatnya??kulit dari normal jadi super sensitive sebab pakai produk timbang kilo, kulit jadi nipis, pedih yang ada kelulusan katanya. Makan tahun nak elok balik tapi still effect nya sampai sekarang terasa. 😑

Bacaan darah dan hati terlampau tinggi,ni yang nak nangis!!alhamdulillah lepas operate je bacaan hati dan ok, syukur. Disebabkan effect long term suka makan suppliment, yea semua suppliment tu ada kelulusan katanya yea, siap boleh keluar tv sana sini, taja sana sini.

Wawa ni dah keluar masuk hospital sebab masalah hati ni since diploma tahun 2009 lagi sebab masa tu dah consume macam-macam suppliment tapi yealah kesedaran tak ada lagi dan terus kan makan lagi dan lagi dan lagi. Start awal tahun ni 2018 makin teruk sampai tahap tak boleh bangun, tak blh bernafas, sakit terlampau sakit rasa nak hilang nyawa, jadi pergi la check, and doc kata dah teruk.

Hempedu kena buang tak berfungsi

Tapi hempedu kena buang, tak berfungsi, tak boleh diselamatkan dah hempedu tu plus ada batu, jadi buang terus. Now dah sihat.
Gel, jamu kemut2, ketat itu ini, effect nya?kena jangkitan kuman dekat poeennn, tobat tak pakai dah.

Saya pernah bodoh dan dah dapat pun effectnya , lepas dapat effect macam biasa la baru reti nak cerdik sikit. Jadi maybe anda nak tunggu hilang organ2 or muka jadi mak lampir baru nak sedar la kot kan. Tak pe saya faham sebab saya juga pernah “bodoh” macam ni dulu.

Boleh nak sokong produk orang kita tapi sokong la yang betul-betul ada kelulusan dan berkualiti, contoh nya Simply siti, Annona,dermags dan byk lagi produk2 yang berkualiti. Anda sedar atau tak dengan membeli produk yang tidak berkualiti anda bukan bantu menyokong “orang kita” tapi anda membantu membinasakan diri sendiri serta orang lain.

Dalam masa yang sama anda sokong “founder puaka” ni terus menyebarkan keburukan pada orang lain. Anda rasa perkara itu bagus?fikir kan .

Semoga perkongsian saya membuka mata anda supaya tidak terus diperbodohkan oleh mereka yang ingin mengambil kesempatan dengan menggunakan perkataan “nak bantu” masalah anda. No mereka hanya nak kenyang perut mereka sendiri dan tidak sedikit pun mereka peduli kalau anda sakit, founder sampah ni juga tak akan bantu anda bayar bil hospital effect dari produk sampah mereka.

Saya tak mention produk sebab saya tak mahu burukan sesiapa, cukup sekadar memberi kesedaran kepada anda . Saya share bukan sebab nak memperbodohkan sesiapa tapi nak elakan anda dari diperbodohkan oleh “Mereka”.

Bil rawatan cecah 17K

Btw, bil hospital utk buang hempedu tu total RM 17 ribu, yes insurans yang bayar, bukan founder sampah yang bayar. Tak payah la sibuk kejar reward RM21K tu sampai lupa nak simpan duit utk berubat kemudian hari nanti. Boleh je nak pergi hos gov tp kena tunggu giliran la and tahan la sakit tu.
Ambil yang positive!!

psstt: Tu gambar hempedu wawa yang dah dibuang, bawah tu gambar asid dalam perut sbb mula-mula ingat gastrik tp bukan, seksa tau kena masuk camera dalam perut!!
Pada yang tak setuju and nak kecam saya tu tak apa sebab saya faham, pandangan kita pernah sama bahawa lain kulit lain penerimaan, lain badan lain penerimaan tapi ianya jadi berbeza selepas saya dapat effectnya

Edit post: Sambungan part 2.
Since ramai tanya tanda-tanda sakit tu macam mana. Kenapa boleh jadi semua. Terkejut ramai yang share, niat nak bagi kesedaran supaya tak ada lagi yang ulang kesilapan saya tapi kena kutuk balik. Sebab tu malas bagitau produk apa yang wawa consume sebab nanti lagi ramai mak cik bawang cakap macam-macam.

Untuk pengetahuan semua saya suka consume suppliment jamu, collagen and macam-macam lagi since 2009, masa tu saya baru 18 tahun!!budak lagi dan tak tahu apa-apa. Ada orang kata dah bagitau byk kali pun otak letak dekat mana, macam2 kutuk saya. Saya just nak bagitau masa 2009 tu tak ada pun squad pengguna bijak cerdik, masa tu tak ramai yang share keburukkan thru media sosial ni. Bila dah start ada orang yang share tentang keburukkan produk ni dalam tahun2 lepas slowly saya stop, tp masih ambil collagen and jamu2 ni, produk kilo memang stop terus.

Masa tu hati saya mmg dah start ada masalah, tak silap masa 2010-2011 mmg dah start keluar masuk hospital tapi tak tau punca apa jadi teruskan consume. Then dalam 2 tahun lepas masa dah ada anak, ramai dah doc dan aktivis yang share semua keburukkan ni. Saya stop terus suppliment putih2 ni semua.

Allah nak tunjuk, lepas stop semua tu saya start sakit teruk, teruk sgt sampai setiap kali serangan sakit tu sampai saya terduduk rasa putus nyawa. Paling teruk saya disahkan preggy anak nombor 2 dan serangan tu bertambah teruk.

Saya ingat alahan preggy, blh dikatakan setiap bulan saya kena serangan mcm gastrik, tulang belakang macam kena rentap, muntah-muntah, tercirit merata-rata, ada sampai satu tahap sampai berguling sebab terlampau sakit!! mati-mati ingat alahan preggy tapi lepas anak wawa lahir sakit tu datang lagi.

Wawa pergi check merata, doc kata gastrik. Satu hari tu dah tak tahan sangat sebab terlampau seksa, sakit makin teruk. Wawa tercirit dan muntah merata-rata, tak boleh tahan, boleh dikatakan 1 bulan 2 3 kali kena serangan ni.

Last pergi klinik ni dia kata ni bukan sakit biasa, dia tulis surat untuk refer pakar. Bila jumpa pakar wawa warded, ambil darah, scan, buat scope untuk check gastrik,buat MRI semua end up yes bacaan darah tak cantik, hati pun sama, hempedu ada batu. Doc tanya awak ada ambil suppliment and dengan malunya saya akui mmg silap sendiri. Doc kata kena buang hempedu.

Saya dengan sedihnya redha. Alhamdulillah sekarang dah tak sakit lagi, dah sihat. Allah beri peluang kedua. Now saya tak ambil lagi suppliment2 ni, dah stop lama pun. Saya tegaskan saya dah stop semua tu dan saya bertambah sakit since saya stop consume produk2 tersebut.

Sekali lagi saya tak pernah kata pun semua produk “orang kita” sampah. Baca elok2, fahamkan. Bukan tak nak share produk apa yang sampah tu tapi saya tak ada masa nak layan kerenah founder sampah yang suka sgt nak saman orang atas kesalahan sendiri yang jual produk sampah.

Maaf yang minta share produk tu or pm private, bkn saya tak nak share tp lbh baik saya elak dari saya kena fitnah. Bukan tak kuat nak hadap pencinta produk sampah kecam tp saya takut saya terbalas dgn kasar, ending sama2 berdosa. Biar la saya share sekadar memberi peringatan.

Utk mengetahui senarai produk yang bahaya boleh tengok di laman web NPRA,Kementerian Kesihatan Malaysia. Paling selamat tanya la doc sebelum consume mana2 produk. kalau tiada keperluan tak perlu la consume produk2 tersebut, itu lebih baik.

Amalkan gaya hidup sihat itu kalau anda nak sihat. Saya tak suka cari gaduh dengan siapa2 dan jaga la bahasa anda kalau nak komen di wall saya. Petua pelik2 minum air 10 gelen ke nak consume mana2 produk saya rasa tak perlu kot.

Nak share info saya amat mengalu-alukan tapi please info tu biar la dengan fakta yang betul supaya tak membahayakan kesihatan dan nyawa orang lain. Wall saya bukan tempat untuk anda membawang.
Terima kasih, sesungguhnya yang buruk itu datang dari saya. Kalau ada yang salah maafkan saya.

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Dato’ Ramli M S Suka Masak, Tapi Mesti Sukat Bahan Dulu. Ini Sebabnya Kata Datin Alyah!

Lima tahun bergelar suami isteri, pelbagai onak duri dan dugaan ditempuhi Datin Alyah dan suami, Dato Ramli M S. Jujur mengakui, kapal mana yang tidak dilambung dek ombak, namun yang penting kepercayaan dan saling bertolak ansur.

“Ada masanya kapal di laut akan dilambung ombak, begitu juga dengan perkahwinan kami. Ada masa tenang, ada masa bergelora. Itu lumrah. Gaduh tetap ada tetapi kami bukan jenis yang cepat terasa sebaliknya kami mengambil pendekatan ‘melupakan’.

“Kalau saya merajuk sekali pun, akan ‘sejuk’ sendiri sebab tiada yang nak pujuk,”seloroh pelantun lagu Kisah Hati tatkala bercerita mengenai kehidupan rumah tangganya.

Ditanya mengenai karekter Datuk Ramli MS di rumah , akui Datin Alyah suaminya itu orang yang paling rajin memasak juadah untuk mereka sekeluarga seperti menu ikan bakar, asam pedas dan sebagainya.

“Dato jenis simple orangnya, tapi dia agak cerewet kalau bab makan sebab dia nak makanan yang masak di rumah dan dia memang rajin memasak.

“Kalau makanan yang kita beli di kedai apatah lagi bazaar, dia tidak suka. Kalau beli sekali pun, dia akan pergi tempat yang dia suka sahaja. Jadi, memang selalunya dia ambil tugas masak untuk kami sekeluarga. Cuma Dato dia ada sejenis perangai pelik apabila memasak.

“Selain tak suka orang ada di dapur ketika dia memasak, dia juga akan sukat terlebih dahulu setiap bahan yang akan di masak. Dah macam gaya chef memasak di dapur. Cerewetnya sampaikan saya tak larat nak melayan. Jadi saya biarkan dia masak sendiri. Yang penting saya dapat makan.

“Biasanya saya akan sediakan bahan-bahan dan suami akan memasak. Kalau suami jenis masak ikut sukatan, saya pula main campak-campak sahaja.  Dato juga jenis pembersih orangnya dan tak boleh lihat ada sampah di dapur,”ujar Datin Alyah lagi.


“Bagai Kisah ‘Putri Yang Ditukar’.” Pasangan Kembar Sedar Tertukar Lepas 20 Tahun, Kongsi Kisah Buat Ramai Sebak!

Kisah tertukar bayi yang berlaku ini ibarat cerita sinetron, namun  itulah kenyataannya yang  benar-benar  yang berlaku kepada dua keluarga.

Apa yang lebih tragis lagi, bayi keluarga ini tertukar   20 tahun lalu dipercayai akibat kecuaian petugas kesihatan sebuah hospital di Kota Bharu, Kelantan.

Apa yang lebih memilukan,  ia hanya disedari apabila Adryani Iwani Ibeni Yanin, 20, ‘kembarnya’ Adryana Iwani, 20, dan kembar sebenarnya Noratirah Husin, 20, pada September tahun lalu selepas ujian asid deoksiribonukleik (DNA) dilakukan.

Kejadian ini terbongkar apabila dia berada di tingkatan empat sewaktu mengikuti kem motivasi apabila secara tidak sengaja berjumpa dengan pelajar dari sekolah lain yang mendakwa mukanya seiras dengan rakan sekolah mereka, Noratirah.

Saya kemudian meminta gambar Noratirah daripada pelajar itu sebelum dia berkongsi akaun Instagram (IG) Noratirah yang dikatakan seiras dan sebaya dengan saya.

“Apabila saya maklumkan perkara itu kepada kakak, dia mengiakan persamaan ketara wajah kami, namun mama (panggilan untuk ibu) berpandangan sebaliknya menyebabkan saya tidak ambil peduli selepas itu dan menganggapnya seperti pelanduk dua serupa,” katanya kepada Bernama baru-baru ini.

Bagaimanapun bagaikan sudah ditakdirkan, mereka akhirnya bertemu buat kali pertama secara bersemuka di Karnival Jom Masuk U di sebuah pasar raya di Kota Bharu pada Mac 2019 menyebabkan masing-masing terpana apabila melihat persamaan yang ketara dari segi wajah dan bentuk badan.

“Saya terkejut, sebelum ini hanya dengar daripada kawan-kawan kata ada orang muka sama dengan saya, sekali tengok, eh…betullah ada orang muka serupa dengan saya. Belum pernah lagi saya berhadapan dengan perkara sedemikian,” katanya.

Menurutnya, akibat terlalu terkejut masing-masing hanya berpandangan antara satu sama lain dan berlalu tanpa menyapa, namun perkara itu disedari oleh rakan-rakan yang lain.

Katanya, kejadian itu tidak berakhir di situ dan ia berlarutan hingga Ogos tahun lalu apabila seorang rakannya memaklumkan tarikh lahirnya sama dengan Noratirah iaitu pada 19 Ogos selepas dia memuat naik dalam media sosial gambar majlis sambutan hari lahirnya yang diadakan di rumah.

Menurutnya, Noratirah kemudian menghubunginya melalui IG dan bertitik tolak daripada itu, banyak perkara dibincangkan dan mendapati terlalu banyak persamaan untuk disifatkan sebagai kebetulan menyebabkan mereka mengambil keputusan untuk melakukan ujian DNA.

“Selepas berbincang, kedua-dua keluarga sepakat melakukan ujian DNA di Hospital Universiti Sains Malaysia (HUSM) Kubang Kerian, Kelantan bagi mengenal pasti sama ada terdapat pertalian antara kami,” katanya.

Pelajar Diploma Kejururawatan berkenaan menjelaskan, ujian DNA itu dilakukan menggunakan sampel darah membabitkan dirinya, ibunya (Siti Aminah Ismail, 66), Adryana Iwani, Noratirah dan ‘bapa’ Noratirah, Husin Omar.

“Apabila keputusan keluar, kami amat terkejut terutama mama yang terduduk dan menangis selepas mengetahui keputusan ujian DNA ialah 99.99 peratus menunjukkan saya dan Noratirah ialah pasangan kembar, anak kepada Ibeni Yanin Mohd Salleh dan Siti Aminah.

“Adryana Iwani yang sebelum ini didaftarkan sebagai pasangan kembar saya pula ialah anak kandung kepada Husin Omar dan Rahmah Isa (meninggal dunia pada 2018) yang sebelum itu membesarkan Noratirah,” katanya.

Sementara itu, kakak Adryani Iwani, Ayu Haryani, 42, pula berkata, ibu mereka memaklumkan, doktor yang bertugas tidak pernah memaklumkan sama ada kembar yang dilahirkan ketika itu adalah kembar seiras atau sebaliknya.

“Tetapi disebabkan tag nama di kaki kedua-dua mereka nama mama, jadi keluarga kami tidak pernah terfikir tentang perkara itu dan beranggapan mereka kembar tidak seiras,” katanya.

Ayu Haryani berkata, berdasarkan rekod pada sijil kelahiran, Noratirah dilahirkan pada 1.14 pagi, diikuti Adryana Iwani (1.27 pagi) dan kemudiannya Adryani Iwani (1.34 pagi).

Menurutnya, apabila diketahui keputusan ujian DNA, ibu mereka tidak dapat menerimanya dan pada peringkat awal, perkara itu juga tidak didedahkan kepada sesiapa kerana risau ia memberi kesan psikologi terutama kepada Adryana Iwani.

Katanya, walaupun keputusan ujian DNA sudah diketahui, Ayu Haryani berkata, keluarganya itu tetap menganggap Adryana Iwani sebahagian daripada sembilan adik-beradiknya dan akan memintanya untuk terus tinggal bersama memandangkan adik-beradik kandungnya yang lain semuanya sudah berkahwin.

“Ibu kandungnya pula sudah tiada manakala ayahnya meninggal dunia selepas dua bulan ujian DNA diketahui,” katanya dan menambah mereka sekeluarga melantik peguam dan kini dalam proses mengambil tindakan undang-undang terhadap pihak yang berkenaan.

Pada masa sama juga Noratirah yang sebelum ini tinggal bersama ‘ayahnya’ di Kampung Pulau Kundur, Kota Bharu sudah berpindah dan tinggal bersama keluarga kandungnya di Kampung Langgar, Kota Bharu sejak Januari lalu.


Haid Tidak Teratur Antara Simptom Pra Menopaus Ramai Wanita Tidak Sedar

Apabila usia kian meningkat dan memasuki fasa menopaus mampu membuatkan wanita berasa diri tidak lagi sempurna. Ini kerana fasa ini wanita akan   mengalami kemerosotan kesihatan apatah lagi kewanitaan.

Adalah penting bagi seorang wanita untuk mengenali gejala-gejala pra menopaus yang mungkin tidak disedari selama ini.

Pra menopaus adalah suatu fasa dalam kehidupan seorang wanita yang berlaku beberapa tahun sebelum wanita itu mengalami menopaus yang sebenar.

Keadaan ini berlaku apabila kelenjar ovari mula kurang berfungsi dengan tidak mengeluarkan hormon estrogen secukupnya. Namun ketika ini ovum, benih wanita masih lagi dikeluarkan, tetapi tidak sebagaimana ketika berumur 20-an.

Pra menopaus boleh bermula apabila seorang wanita mencapai umur 40an, namun ada kalanya ia bermula seawal 30-an.

Fasa ini berlangsung selama 4 tahun secara purata, namun ada wanita yang mengalaminya untuk beberapa bulan dan ada juga yang mengalaminya selama 10 tahun.

Selalunya doktor akan membuat diagnosis wanita telah mengalami pra menopaus secara klinikal sahaja iaitu berdasarkan simptom-simptom yang dialami.

Namun cara terbaik ialah dengan membuat pemeriksaan darah untuk melihat kepekatan hormon didalam darah.Oleh kerana dalam fasa Perimenopause ini, kepekatan hormon mungkin berubah-ubah, maka ada baiknya lakukan beberapa siri pengambilan darah sebagai perbandingan.

Seseorang dikatakan telah memasuki fasa Menopause apabila dia sudah tidak mengalami kedatangan darah haid selama SETAHUN.

Tanda-tanda Memasuki Fasa Pra Menopaus:

1. Kitaran haid tidak teratur

2. Sakit pada payudara

3. Rasa kurang bernafsu untuk bersama suami

4. Rasa panas badan

5. Rasa kekeringan pada faraj dan menyebabkan rasa sakit ketika bersama suami

6. Perubahan mood yang tidak menentu

7. Masalah sukar tidur

8. Adakalanya mengalami masalah membuang air kencing seperti terkencing ketika batuk atau bersin atau ketawa dan tidak dalam menahan kencing.

Kebanyakan wanita yang mengalami pra menopaus akan mengambil pil penambah hormon. Namun begitu, jika tidak mengalami apa-apa masalah atau gejala yang teruk, tidak perlu mengambil pil hormon ini.

Antara cara lain yang boleh dilakukan untuk mengurangkan gejala pra menopaus ini:

Melakukan senaman ringan.

Tidur yang cukup dengan bangun dan tidur pada waktu yang tetap.

Mengawal berat badan’

Mengambil multivitamin dan pil kalsium (jika tidak boleh minum susu) setiap hari.

Minum air secukupnya.

Namun demikian, kepastian hanya dapat dibuat dengan pemeriksaan darah untuk menguji kepekatan hormon. Dapatkan pemeriksaan lanjut dengan doktor jika mengalami tanda-tanda ini.

Sumber: Blog Dr Zubaidi Hj Ahmad


“Balik Kampung Jangan Gunakan Kad Vaksinasi Palsu…” -Polis Ingatkan Pemeriksaan Mengejut Akan Dilakukan!

Mendengar pengumuman oleh Perdana Menteri, Datuk Seri Ismail Sabri Yaakob berkenaan kebenaran rentas negeri, pastinya ramai antara kita teruja untuk pulang ke kampung hingga ada yang menitiskan air mata dek kerana sudah lama menanti pengumuman keramat daripada pihak kerajaan berkenaan isu ini.

Dengan keputusan tersebut, tibalah masanya Keluarga Malaysia bebas melakukan pergerakan terutama balik kampung berjumpa ibu bapa yang telah lama berpisah, melancong dan sebagainya.

Walau kita gembira dengan pengumuman tersebut, SOP jangan dilupa dan memetik laporan di Harian Metro,  Polis mengingatkan orang ramai yang belum divaksin supaya jangan cuba menggunakan kad vaksinasi palsu kerana boleh diambil tindakan mengikut Akta Pencegahan dan Pengawalan Penyakit Berjangkit 1988 (Akta 342).

Ketua Polis Daerah Kota Setar Asisten Komisioner Ahmad Shukri Mat Akhir berkata, pihaknya tidak menafikan cubaan itu mungkin akan ada namun sekiranya ditahan, pihaknya tidak teragak-agak mengambil tindakan mengikut akta itu.

“Kita mempunyai empat pasukan pemantau dan dua pasukan akan bertugas setiap hari untuk melakukan pemeriksaan di pasar raya, kedai makan dan hentian lebuh raya untuk memastikan mereka sudah lengkap dua divaksin.

“Selain itu, kita akan tambah pasukan pemantau di peringkat balai dan kita ada sembilan balai di bawah Ibu Pejabat Polis Daerah (IPD) Kota Setar dan masing-masing akan tubuhkan pasukan pemantau,” katanya.

Beliau berkata demikian ketika ditemui sewaktu penutupan sekatan jalan raya (SJR) di Plaza Tol Alor Setar Utara di sini, tengah malam tadi.

Hadir sama, Timbalannya, Superintendan Mohd Redzuan Salleh.

Dalam pada itu, Ahmad Shukri berkata, tiga SJR iaitu Plaza Tol Alor Setar Utara, Plaza Tol Alor Setar Selatan dan Plaza Tol Hutan Kampung ditutup sepenuhnya pada 12 tengah malam tadi.

Beliau berkata, semua 240 anggota yang terbabit ketika penugasan pasukan pemantau Covid-19 termasuk SJR akan pulang ke unit masing-masing.

“Walaupun SJR dan penugasan itu sudah tamat namun tugas polis tidak terhenti di sini malah pemantauan akan berterusan termasuk pemeriksaan mengejut (snap check) akan dilakukan,” katanya.

Ahmad Shukri berkata, pihaknya menjangkakan jumlah pengguna jalan raya yang pulang ke kampung dan memasuki daerah Kota Setar akan bertambah pada hujung minggu ini termasuk yang hendak ke Langkawi melalui Kuala Kedah.

Sumber : myMetro


Ketahui Rahsia Buat Suami Mendengar Nasihat Dan Pendapat Isteri Supaya Mencipta Hubungan Mawaddah

Untuk membentuk keluarga bahagia terdapat pelbagai cara yang perlu dilakukan oleh setiap pasangan supaya rumahtangga sentiasa kekal bahagia walaupun ada rintangan yang mendatang.

RAHSIA BESAR MENCIPTA HUBUNGAN MAWADDAH DI DALAM RUMAH TANGGA

Ya, rahsia besar yang tak ramai orang tahu, terutamanya pasangan suami dan isteri. Izinkan saya kongsi kan sedikit RAHSIA BESAR ini.

Baru baru ni, saya berpeluang bertemu dengan seorang Ustaz, iaitu Ustaz Sadini.

Ustaz Sadini merupakan seorang bekas doktor dan berkahwin dengan anak dari Mufti Brunei. Tutur kata memang begitu menenangkan jiwa yang mendengar setiap tazkirah yang keluar dari mulut nya.

Sempat saya bertanya pada dia,
“Macamana nak buatkan suami mendengar nasihat dan pendapat isteri? Sebab macam yang kita tahu, ramai suami diluar sana yang meletakkan ego di depan sekali bila buat apa apa keputusan di dalam rumah tangga”

Ustaz Sadini jawab,
“Sebelum tu saya nak tanya, pernah tak kamu mendoakan anggota badan suami kamu ?”

Ustaz Sadini pandang semua yang hadir,dan tanya lagi pada yang lain,

“Ada doakan anggota badan suami ? Suami pulak, ada doakan untuk anggota badan isteri?”

Ustaz Sadini pandang saya semula, menunggu jawapan. Ahhh sudah! Apa nak jawab? Sebab saya tak paham maksud soalan tu.

Tapi saya jawab juga,
“Saya biasa doakan suami saya dalam setiap sujud terakhir ketika solat, minta supaya ALLAH permudahkan setiap usaha suami mencari rezeki, menjadi suami dan ayah yang penyayang dan bertanggungjawab”

Ustaz Sadini :
“Baik. Saya tak cakap benda tu salah yer. Cuma kurang betul. Kurang betul sebab pasangan suami isteri harus mendoakan anggota badan antara 1 sama lain. Tapi tak ramai pasangan buat perkara ni. Sebab tu kurangnya hubungan yang MAWADDAH di dalam rumah tangga”

Persoalannya, bagaimana nak mendoakan anggota tubuh badan pasangan secara specific?

Di sini saya kongsi kan.

1. Pegang tangan suami / isteri kita, usap tangan nya sambil baca :
Allahumma barik lanaa fima rozaktana wakina a’zabannar,

Habis baca sambung,

YA ALLAH, BERKATI TANGAN SUAMI/ISTERIKU AGAR DIGUNAKAN KE JALAN YANG BAIK, DI HARAMKAN DARI API NERAKA.

Pelik? Yer, kami semua yang hadir pun tercengang. Doa makan? Itu yang Ustaz Sadini bagitau, ramai ingat doa makan di baca ketika makan sahaja. Sedangkan banyak fungsi doa makan tu, untuk minta apa saja yang kita ada diberkati ALLAH.

2. Ulang perkara yang sama di setiap anggota badan pasangan kita.

3. Ketika isteri hamil, baca kan juga doa tersebut, sambil lekapkan tapak tangan di perut isteri.

4. Ketika sedang bersama, lekap kan tapak tangan di dada suami/isteri,dan bacakan doa tersebut, minta hatinya di berkati ALLAH dan tidak terpikir langsung untuk berbuat perkara yang tidak di sukai. Minta diharamkan hati nya dari api neraka.

ALLAHUUU, saya yakin ramai sangat yang tak tahu perkara ni ?
Pernah doakan tak anggota tubuh pasangan kita?

Dan yang terakhir ustaz Sadini kongsikan, ketika suami bawa balik sekampit beras. Waktu di tuang ke dalam tong beras, pegang butiran beras tu sambil bacakan juga ,

Doa agar setiap butiran beras tu diberkati oleh ALLAH SWT.

Saya izinkan kalian SHARE, agar lebih ramai mendapat ilmu kecil, yang merupakan salah 1 RAHSIA BESAR mendapatkan hubungan yang MAWADDAH di dalam rumah tangga.


Dua Bahan Aje Untuk Petua Elak Kena Angin Dan Sakit Kepala.

Tidak dinafikan jika salah makan, tentu mengakibatkan perut jadi sebu dan berangin. Tak selesa dibuatnya. Malah jika berlarutan boleh buat sakit kepala lah.

Bagi yang gemar makan pucuk ubi, boleh cuba petua ni untuk elak kena angin dan sakit kepala.

PETUA ELAK KENA ANGIN, SAKIT KEPALA

Tau tak, ada orang kan dia alah sangat makan pucuk ubi ni. Bila makan je mesti sakit kepala atau mudah kene serang angin, sampai sebu sebu.

Ni petua dari Mak kawan Ain sendiri. Dia memang tak boleh makan sebarangan memang mudah kene angin.

Kalau nak makan pucuk ubi ni pun, teringin nak makan pun dah kena angin.

Petua ni mak kawan Ain dapat dari orang tua tua yang ajar dia, lepas dah buat, kite dapat dah menikmati keenakkan pucuk ubi rebus nak buat ulam tu.

Caranya :

1. Masukkan sedikit je beras masa masa nak rebus pucuk ubi tu.

2. Rebus la sampai empuk lembut.

Nak rebus sekali batang boleh, taknak pun takpa ikut selera memasing. Sebab batang tu pun sedap bila dah rebus lama lama tau.

Tips ni pun boleh buat untuk nak masak apa apa makanan yang berangin contohnya nangka masak lemak tu. Pun boleh try petua yang sama.

Jadi mana yang hadapi masalah yang sama sakit angin tu boleh try petua ni, dah takda masalah lepastu kita nak menikmati sayur kampung ni nak buat ulam kan hehe.

Sebab Ain sendiri pun memang minat sangat dengan ulaman dan masakan kampung ni.

Kredit: Norain Naim


Rupanya Ini Sebab Isteri Suka Tag Suami. Salah Satu Nak Luah Aje. Deep!

Wanita jiwanya sensitif dan suka dimanja. Malah kadang ada perkara yang tidak dapat luah, mereka akan guna medium lain untuk luahkan isi hati. Salah satunya tag suami apabila artikel yang berkaitan dengan diri dan suaminya.

Bukan nak tunjuk kelemahan diri atau cari kesalahan diri tetapi nak baiki hubungan dengan suami menjadi semakin sweet.

“Aduh! Kenapa la wife aku asyik tag je ni!”

Ni la yang saya rasa dulu bila isteri saya asyik duk tag saya di komen dan post Facebook orang lain.

Tapi bila fikir dalam dalam balik..

Aduh! Menyesalnya la saya duk marah marah dulu. Kenapa? Sebab daripada situ la saya boleh kenal isteri saya dengan lebih mendalam!

Tag suami adalah sejenis komunikasi si isteri kepada si suami! Daripada komunikasi si isteri la si suami boleh belajar banyak benda tentang personaliti dan diri seorang isteri.

Sebab tu la kita kena tahu dulu KENAPA la si isteri suka tag tag si suami :

1. Mereka nak bagitahu isi hati mereka

▪Perempuan ni tak macam lelaki yang boleh je cakap direct apa yang diorang nak. Perempuan ni sejenis makhluk yang banyak berkias dan suka sangat menggunakan maksud tersirat

▪Tag tu salah satu maksud tersirat isteri kita. Cuma tu la cabaran bagi kaum lelaki. Kalau dia tag kat satu artikel, kita terpaksa buat ‘speed reading & skimming’ la untuk tahu baris ke berapa ayat tersirat yang isteri kita cuba sampaikan tu ?

2. Mereka nak kita yang pilih

▪Isteri kita ni jenis yang banyak mahunya. Memang itulah fitrah perempuan. Kita lelaki ni sebagai ‘provider’ mereka. Itulah kenapa kita fokus bekerja. Sebab kita termotivasi untuk ‘provide’ mereka!

▪Cuma disebabkan kuasa ‘decision-making’ ni banyak berada di tangan kita, jadi isteri kita berbaik hati la nak kita buat keputusan untuk pihak mereka. Alhamdulillah, bila kita syukuri benda ni akan banyak konflik yang takkan terjadi dalam rumahtangga kita nanti

3. Mereka nak kebaikan untuk kita

▪ Kadangkala mereka tahu je kita lelaki ni jenis malas membaca atau terlalu fokus pada kerja. Jadi dengan tag sekali sekala tu mereka harapkan kita topup la juga ilmu di dalam dada

▪Mana boleh ilmu kita masa masih di awal usia perkahwinan sampai la di hujung usia duk sama tak berubah apa apa! Kena la topup dari semasa ke semasa!

4. Mereka tengah perli kita

▪Kadangkala perli di depan muka ni boleh jadi konflik dan pergaduhan. Jadi si isteri perli perli manja dengan tag suami mereka la supaya konflik tu takde la besar sangat

▪ Cuma tu lah. Kena pastikan si suami okey dan jangan sampai jatuhkan air muka je la

▪Bila dah kena perli yang manja dan ringan ni suami kena cakna dan sensitif la. Cepat-cepat kena sedar dan selesaikan masalah sebelum perlian tadi bernanah dan membusuk di dalam dada!

5. Mereka nak luah je

▪Kadang-kadang si suami sibuk sangat bekerja sampaikan komunikasi dalam rumahtangga pun dah jadi kurang

▪Dengan tag sekali sekala ni diharapkan si suami tu dapat la baca dan dapat faham la betapa rindu dan kasihnya si isteri tu kepada suaminya

Bila faham benda ni insyaAllah rumah tangga akan makin harmoni dan bila isteri kita duk tag kita pun kita boleh tersenyum seorang diri!

p/s : Cuba tag pasangan kita di ruangan komen beramai ramai. Biar pasangan kita jadi makin kenal personaliti dan psikologi diri kita sendiri ?

p/s : Saya lebih banyak kongsi ilmu mendidik anak di Telegram Channel saya sebenarnya. Klik je link ni sekarang kalau nak baca lebih banyak lagi ilmu mendidik anak anak ? t.me/NotaTaufiqRazif


Suami, Anak-anak & Cucu Jadi Pendorong. Walau Derita 3 Jenis Kanser, Wanita Ni Masih Mampu Tersenyum. Deep Perkongsiannya!

Tidak ada hari tanpa diuji, begitulah lumrah hidup kita sebagai manusia. Pun begitu perkongsian  kisah tentang derita menghidap 3 jenis kanser yang dialami oleh seorang ibu lima orang anak ini, cukup menyentuh hati.

My mom suffered with stage 1 colon cancer on 2014, stage 2 breast cancer on last year and today doctor made a statement which my mom is having stage 4 bone cancer. Regardless all these pain, she never forget to smile and stand still rocking the world! Love of my life

Begitulah perkongsian anak lelaki wanita ini yang bernama Safwan Shariff di Twitter tentang ibunya yang cukup tabah. Walau diuji dengan 3 jenis kanser, di mana pada 2014 menghidap kanser kolon, 2018 kanser payudara dan baru-baru ini disahkan pula menghidapi kanser tulang. Pun begitu diwajahnya tetap mampu mengukir senyuman .

Perkongsian ini juga telah mendapat perhatian di Mstar, dan telah mendedahkan bahawa ibu tabah ini sebenarnya telah menghidap kanser kolun tahap satu semenjak tahun 2014 lagi, kemudian pada tahun 2018 diuji dengan penyakit kanser payudara dan baru-baru ini didiagnos kanser tulang tahap empat pula.

“Makcik dari awal lagi dah banyak penyakit. Pada 1983 makcik pernah jalani pembedahan akibat penyakit dalam perut, seterusnya 1993 dan 1999 pula pembedahan untuk masalah tiroid, lepas tu bedah kanser kolon pada 2013 dan 2015.

“Tahun lepas pula makcik kena bedah sebab kanser payudara. Kali ni, kanser tulang pula.”

Menurut Saemah, biar apapun yang berlaku, dia bersyukur kerana masih lagi diberi peluang untuk bernafas.

Malah sokongan suami dan lima anaknya turut menjadi pendorong untuk dia terus kuat melawan penyakit yang dihidapinya.

“Syukur Allah pilih makcik, syukur juga masih lagi boleh bernafas. Makcik tabah, mungkin ini boleh buat lagi deka dengan Allah.

“Apa yang Allah bagi ada hikmah, kita kena kuat. Allah dah pilih, jadi kita kena terima,”ujarnya lagi.

Selain anak dan suami, Saemah berkata kehadiran dua cucu yang berusia tiga tahun dan setahun turut menambah keceriaan hidupnya.


Bila Anak Lihat Kita Bersedih & Reaksinya Terus Memujuk. Itu Petanda Baik!

Kadang kala kita juga tidak dapat membendung kesedihan hati di depan anak-anak hingga menampakkan wajah yang sugul, akibat menangis kesedihan.

Tanpa kita pinta, ada anak-anak yang begitu prihatin dan punya perasaan simpati untuk memujuk.

Bila hal ini terjadi, ini menunjukkan anak-anak kita mempunyai sifat penyayang dan sebagai ibu ayah kita wajar bantu perkasakan agar anak-anak kita memiliki sifat ambil berat pada orang lain.

Nak tahu bagaimana caranya, jom baca perkongsian ini.

Anak suka pujuk kita waktu kita bersedih?

Kalau kecil-kecil lagi dah ada sifat empati macam ni, boleh jadi secara tak sedar kita dah didik anak kita sampai jadi Compassionate Child (anak yang penyayang).

Anak penyayang ni pandai letakkan diri dia dalam situasi orang lain. Selain tu :

Dia ada kebolehan membaca emosi orang lain melalui pergerakan badan dan mimik muka orang sekeliling.
Dia suka berkongsi permainan, makanan dan apa saja barang milik mereka.

Dia sayang pada binatang.
Dia suka puji orang lain.
Dia akan pastikan tak ada sesiapa tertinggal dalam apa-apa permainan (games).

Bila dah nampak anak kita dah mula ada ciri kanak-kanak penyayang ni, sebaiknya buat 5 benda ni supaya sifat penyayang tu jadi makin kuat dengan cepat :

Beri contoh teladan yang baik. Bila mak ayah bercakap yang baik dan hormat pada semua orang, anak kita sedang memerhati.

Ajar anak tentang berkhidmat untuk orang lain. Contohnya : Menderma, volunteer untuk berkhidmat pada orang yang memerlukan.

Ajar anak tentang Self Care. Kita hanya boleh berikan benda yang kita ada pada orang lain. Kalau anak sayang pada diri sendiri, barulah dia boleh sebarkan rasa sayang tu pada orang lain pula.

Puji secara spesifik. Bila anak berbuat baik, terus puji anak. Fokuskan pujian tu pada emosi gembira anak bila dia buat perkara yang baik.

Contoh : Mama suka kakak kongsi permainan ni dengan budak perempuan tu. Seronokkan bila dapat main sama-sama. Esok kita datang, bolehlah main sama-sama lagi.

Biarkan anak (termasuk anak lelaki) tolong kita di rumah. Contohnya :
– sapu lantai
– masukkan baju dalam mesin basuh
– kemas permainan sendiri.
– susun pinggan dan cawan atas meja


Jangan Tak tahu, Bantu Pasangan Di Dapur Pun Satu Aksi romantik. Cuba Trik Ini Jika Mahu Bahagiakan Pasangan!

Peluk pinggang pasangan dari belakang ketika dia tengah memasak ataupun membasuh pinggan di dapur juga adalah salah satu cara anda  menunjukkan romantik pada pasangan.

Sambil memeluk ungkapkan kata-kata cinta di telinganya. Lihat betapa lebarnya senyuman pasangan anda. Berkasih sayang antara suami dan isteri bukan hanya sekadar di dalam bilik tidur semata-mata.

Tidak kira masa atau tempat asalkan tidak bercanggah dengan ajaran Islam. Jangan tak tahu, membantu pasangan di dapur juga satu aksi romantik.

Bertambah semangat untuk memasak. Pastinya aksi romantik ini jika dilakukan akan mewujudkan rasa kasih dan cinta berpanjangan daripada pasangan. Seterusnya boleh mengukuhkan hubungan suami isteri.

Beberapa perkara di bawah ini juga dianggap sebagai romantik spontan dan boleh dijadikan panduan bagi pasangan yang mahu terus hidup bahagia bersama pasangan. Baca dan cuba praktikkan untuk keharmonian rumah tangga.

1. Aksi cuit mencuit

Bagi membangkitkan keghairahan dalam hubungan intim, baik suami atau isteri tidak boleh terlalu serius, sebaliknya perlulah ada aksi cuit mencuit yang boleh mewujudkan rasa lucu dalam hubungan. Tidak salah sesekali cuit pinggang, punggung ataupun pipi pasangan. Misalnya ketika menonton televisyen ataupun pasangan sedang memasak. Namun biarlah ia dilakukan dalam tempat yang sewajarnya kerana bimbang pasangan tidak selesa diperlakukan begitu.

2. Kenyit mata

Boleh juga melakukan aksi spontan seperti mengenyit mata padanya. Misalnya ketika menghantar pasangan ke pejabat, sebelum berlalu apa kata anda mengenyit mata padanya sambil melemparkan senyuman manis. Sudah pasti dia akan tersenyum kegembiraan dan akan terkenang kenyitan mata yang mengandungi maksud tersendiri.

3. Memegang tangan pasangan sekali skala

Tunjukkan aksi romantik spontan dengan memegang tangannya setiap kali keluar bersama. Pegangan dan sentuhan ini menunjukkan rasa kasih sayang anda kepadanya. Ataupun ketika melintas jalan, anda dengan spontan memegang tangannya. Boleh juga dilakukan ketika sedang menonton, ataupun minum petang bersama. Kalau boleh sentuhan berserta dengan ciuman ini juga boleh mempamerkan rasa sayang berpanjangan daripadanya.

4. Sesekali berbisik di telinga

Perkara yang jarang dilakukan namun sekiranya dilakukan secara spontan boleh menimbulkan kesan mendalam. Apa kata sesekali anda seperti berbisik di telinganya dengan hembusan nafas yang lembut. Ungkapkan kata-kata manis dan manja di telinga dan pasti pasangan akan terasa geli dengan bisikan yang dilakukan. Kalau boleh lakukan secara spontan dan ini pasti akan membuatkan pasangan ketagih dan sentiasa mengharapkan agar anda melakukannya lagi.

5. Suap makanan di mulut

Apa kata ketika sedang menikmati hidangan, anda secara spontan menyuap hidangan ke mulutnya. Walaupun nampak seperti kebudak-budakan tetapi jika dilakukan pasti membuatkan pasangan anda terharu. Jangan suap keterlaluan cukuplah sekadar satu dua suapan sahaja. Lebih seronok jika dilakukan di tempat terbuka dan boleh tunjukkan kepada orang lain bahawa andalah pasangan paling bahagia dalam dunia.

6. Ciuman di dahi

Apa kata anda amalkan aksi romantik spontan dengan mengucup dahinya. Lakukan sebelum masuk tidur, ketika mahu pergi kerja ataupun sebaik pulang daripada bekerja. Ciuman penuh kasih sayang ini mampu memberi seribu makna kepada pasangan.

Boleh juga diamalkan selalu bagi menghangatkan lagi hubungan sedia ada. Anda juga boleh membalasnya dan ternyata kebahagiaan menjadi milik anda berdua selamanya.


Kena Serangan Jantung Dalam Perjalanan Balik Kampung. Isteri Ni Kongsi Puncanya, Jadikan Pengajaran!

Amalan gaya hidup sihat jika dilihat lebih mendalam, ianya bukan sahaja memberi impak pada diri seseorang malah terkesan pada keluarga pastinya.

Ini sebagaimana apa yang ingin dikongsikan oleh seorang isteri ini, mengenai pengalamannya berdepan dengan situasi cemas bila suami mendapat serangan jantung kesan daripada merokok.

Oleh itu bersama ambil iktibar melalui kisah ini agar kita seisi keluarga lebih mengutamakan  gaya hidup sihat.

Ini perkongsiannya.

3X U HANTAR I GI HOSP TIME I NAK BERSALIN, KALI NI I LAK HANTAR U KE HOSPITAL

(Masa tu meter 140, emergency!)

Maaf semua, yang bertanya bad kenapa?
camne boleh jadi? Result camne?
Nahhh… kak bell baru FREE untuk share apa yang jadi kat kami time tu.
( #Tag la pasangan korg yang masih merokok & vape)

21.02.2020 (jumaat)
Bermula malam yang panjang buat kami sekeluarga & tak kan lupa sampai bila-bila.

8 mlm ; kami keluar rumah, nak balik kuantan (kampung), singgah makan dulu.

9mlm ; teruskan perjalanan melalui NKVE, DUKE

DUKE : time drive ni bad (suami) , dia terasa macam ada letrik mencucuk-cucuk kat bahagian dada kiri (3x) , tapi dia diam lagi sebab ingatkan takde pape..tapi sebenarnya tu la bermulanya “heart attack”

SHELL GOMBAK :Kami singgah sini sebab nak betulkan kedudukan anak-anak, diorang semua dah tido. Masa angkat rania, tertiba bad rasa sakit kat dada kiri dia.. dia ingat sebab tersalah dukung ke.. dia diam lagi, takde mengadu sakit dada.

Kami teruskan perjalanan dengan gembiranya.

TEROWONG GENTING SEMPAH : Lepas jer terowong tu, bad cakap sakit perut. Kak Bell pun cakap, kita singgah la membuang kat R&R Genting Sempah tu. Dia cakap ok. Tapi masa tu terpandang lama siket kat bad, muka dia dah pucat dan berpeluh macam tak selesa.

Tak fikir apa lagi time tu, sempat la bergurau.

“U nak berak, berak jer la.. bukan x pernah berak dalam suar“ , time tu kak bell gelak sorang-sorang.. bad  tak!

Ok, time ni memang dah rasa pelik .. muka dia pucat .

Kak Bell start tanya, u ok tak ??
Dia jawab tak ok.
Berkali-kali dia jawab tak ok !

PETRONAS GENTING SEMPAH : Berhenti jer, terus bad cakap nak muntah. Laju-laju capai tong sampah kecik dalam kete. Urut-urut siket, memang duk burrp..burrpp.. tapi muntah tak kuar. Macam angin. Time tu dah rasa bad memang tak ok!

Tetiba.. kak bell terpandang jam bad.
Heart Rate time tu 125 even tengah duduk
(Normal Rate : 76) time duduk tenang.

Siyes jam tu sangat-sangat membantu !!

Masa tu berkali-kali kak bell tanya ;
“U ok tak sayang, nape heart rate u tinggi gila ni?”

Memang bad cakap ;
“ i tak ok! Dada i berdebar-debar, kencang!”

Masa tu memang Kak Bell dah takut, tetiba teringat tanda-tanda serangan jantung!
Sebab terbaca kisah Asyraf Sinclair siang tu.
1. Rasa mencucuk (letrik) kat dada kiri
2. Dada rasa berdebar-berdebar (kencang)
3. Rasa nak muntah
4. Kebas tangan kiri
(Semua tu sama apa yang bad rasa time tu)

#PERINGATAN : Bila korg dalam situasi camni, jangan PANIC !

Kak Bell terus tenangkan bad, minta dia duduk kat luar kereta amik angin siket. Minum air. Tarik nafas perlahan-lahan.

Masa tu, heart rate dia masih 90lebih dan dada rasa berdebar-debar.

Bila tanya,
“u ok x?”
Dia akan jawab,
“ i tak ok, badan i rasa sejuk”

Masa dia cakap sejuk ni, terus air mata laju !! Takkanlah Ya Allah !!!

Terus wasap Farah & Jue , cakap bad sakit ni. Aku kat genting sempah, siap share location. Dia cuba tenangkan Kak Bell kat wasap time tu. Masa tu dah nangis sorok-sorok, supaya bad tak nampak aku dah cuakkkksss

Tengah COOL DOWN kan bad , suruh dia tarik nafas dalam-dalam, lepaskan tenang-tenang.

“Tangan kiri i kebas! “ bad cakap

Perghhhh… masa tu rasa nak menjerit jer!
Sebab tanda-tanda yang seseorg tu kena serangan jantung sama apa yang Kak Bell baca siang tu.

Terus minta Farah & Jue suggestkan hospital paling dekat time tu.

Kak Bell terus pecut dari genting sempah ke setapak tu. CANCEL balik kuantan & hiking bersama anis.

COLUMBIA ASIA SETAPAK : Sampai emergency, turunkan bad. Kak Bell park kereta, Farah dah smpai untuk jaga anak-anak yang tengah tidor dalam kereta tu.

Kak Bell berlari gi emergency, jumpa doc.
Doc cakap :
“Suami puan kena Minor Heart Attack & ECG dia abnormal”

Menangis lagi la kat situ…
doc tengah check lagi dalam emergency tu.
Doc bagi kata dua, antara stay kt columbia atau hantar ke HKL sebab ni kes yang jarang-jarang berlaku pada usia 35 tahun.

Mundar mandir lgi kat emergency tu, nak tengok bad tak boleh … tiba-tiba wani sampai.

Menangis la kami berpeluk-peluk depan tu . Pikir balik macam lawak, tapi tuhan jer tau perasaan time tu camne.

Dr Ng Sweet May explain keadaan bad dan refer kepada Dr Sazzli Shahlan (Specialist Cardiologists)

Disebabkan ECG abnormal, bad dimasukkan dalam ICU.

Bermula la episode dalam ICU tu… malas citer part ni, nanti korg takut . Haha

22.02.2020 (Sabtu)
Bad kena buat blood test & CT Coronary Angiography untuk check ada blocking tak area jantung.

23.02.2020 (Ahad)
Result :
Blood Test : negative
Ct Scan : Clear

Cuma lung belah kiri bengkak, Dr bagitau ni adalah “Radang Paru2”
Disebabkan radang ni, punca kena “heart attack” tu.
( Mudahkan korang nak faham? )

Kak Bell tanya, apa punca “Radang Paru-paru” nie?
Simple jer jawapan dr.

“Rokok & Vape”

Yeaaaa… dr cuma cakap,“Rokok & Vape”

Rokok tu bukan sebab baru 6 bulan hisap then boleh bagi effect kat paru-paru uols…

Oh.. tak !

Ianya sebab dah hisap dah bertahun-tahun, sejak sekolah menengah kan?

Bahaya vape lak, kita tak tau… ingredients dalam liquid tu.

Mesti apa yang Kak Bell cakap ni akan menguris hati perokok2 & vaper2 sekalian.
Kak Bell minta maaf, cuma nak share pengalaman kami.

Nak jadi pengajaran silakan, tak nak takpe..sebab kami dah laluinya.

[Pengalaman berharga untuk kami]

24.02.2020 (Isnin)
Bad dah transfer wad biasa, dia nampak lega sangat dengan result tu. Alhamdullilah takde blocking.

Cuma disebabkan radang tu, sampai hari ni dada still rasa tak selesa. Kena makan ubat & neb.

So lepas ni, kena stop rokok & vape, continue exercise, jaga makan.

Nasib baik , bad memang dah start jogging 5km/day & makan memang dia sangat menjaga. Cuma vape tu kena berhenti, sebab bahaya untuk paru-paru dia.

Kami jadikan ni sebagai peluang untuk berubah.

Alhamdullilah, dah seminggu bad berhenti Vape👏🏾

Terima kasih semua family & kawan ada time memerlukan.

Sekian cerita kami.

Sila la share pengalaman kami ni, hope jadi pengajaran untuk orang lain.

#PERINGATAN!! Bila nak merokok & vape tu, pandang-pandang la anak-anak yang masih kecik tu .


Ini Lima Kunci Utama Matematik Anak Kena Tahu Supaya Lulus Cemerlang UPSR.

Untuk ibu bapa yang mempunyai anak yang akan menduduki peperiksaan. Sebagai ibu bapa, kita sentiasa akan  membantu anak-anak untuk mencapai kejayaan dan keputusan terbaik dalam peperiksaan.

LIMA kunci utama MATEMATIK pastikan anak anda tidak gagal UPSR 2019

1) Kuasai SIFIR (1-9)

2) Kuasai Asas Matematik
+ Pastikan anak/pelajar menguasai bagaimana nak sebut dan tulis nombor atau perkataan, mampu beza nilai tempat dan nilai digit, kenal nombor terbesar dan nombor terkecil serta mampu susun nombor ikut turutan, tahu cerakin nombor ikut nilai tempat dan nilai digit, takde masalah bab bundar

3) Mahir 4 OPERASI
+ Tambah, tolak, darab, bahagi
+ Dapat selesaikan Operasi Bergabung (guna teknik KUBA)
+ Pastikan anak dapat menyelesaikan 4 operasi ini dalam bentuk nombor bulat dan perpuluhan

4) Kuasai formula 3P (Pecahan, Perpuluhan, Peratus
+ Pastikan anak/pelajar mampu menukar Pecahan kepada Perpuluhan, Perpuluhan kepada Pecahan, Pecahan kepada Peratus, Peratus kpd Pecahan atau Perpuluhan.

(Nak senang, suruh diorang hafal jer jadual di bawah ni)

5) Mahir menukar Unit (Wang, Masa dan Waktu, Panjang, Jisim, Isipadu)
+ Bab ni, ajar dulu tajuk PJI, yg ni lebih mudah sbb melibatkan pendaraban 1000
+ Pastikan anak/pelajar faham macamana nak tukar unit yg melibatkan nombor bulat, perpuluhan dan pecahan

lngat! hampir kesemua bab melibatkan pecahan..x kira tambah, tolak, darab, bahagi pecahan atau yg melibatkan pertukaran unit

60%-65% soalan kertas1 dan kertas 2 Matematik adalah drp tajuk2 di atas..jika anak/pelajar masih dpt D atau E, jangan sesekali ajar soalan KBAT, selesaikn dulu tajuk2 kat atas ni

Follow jer step2 ni insyaAllah anak/pelajar anda sekurang-kurangnya dapat B atau C Matematik dalam tangan

Sekian perkongsian yang sedikit ini drp guru Matematik yg kerdil ini, moga mampu membantu anak/pelajar anda melakar kejayaan dlm UPSR nanti

#MathsAuladProgram
#lntelekUmmahAcademy


Ini Terjadi Bila Wanita Alami Ketidakseimbangan Hormon. Take Note Ye!

Penekanan terhadap kesihatan penting bagi kaum wanita yang lebih terkesan dengan sesetengah masalah.

Selari dengan perkembangan usia dan penuaan, penting untuk wanita memberi perhatian terhadap isu tertentu, antaranya ketidakseimbangan hormon, kadar metabolisme rendah, masalah kulit kering, tulang rapuh dan banyak lagi.

CIRI-CIRI SIHAT DAN CANTIK

Secara luaran, seseorang wanita dikatakan sihat dan cantik apabila:
1. Bertenaga (rajin)
2. Berfikiran positif
3. Sentiasa senyum
4. Penampilan lebih menarik (contoh kulit yang bersih, tiada kedutan, putih). Tetapi ini subjektif. Pakaian kemas. Tudung sesuai. Kelihatan professional jika bekerja di agensi atau firma.
5. Tiada ada bau yang tidak menyenangkan (bau mulut, ketiak dan peluh)

Selain itu seseorang wanita juga mudah dipengaruhi oleh factor hormone. Hormon estrogen akan menyebabkan mereka kelihatan menarik. Tetapi berlebihan hormone juga akan menyebabkan badan menjadi obese dan mengalami perasaan terlalu sensitive. Jadi penting untuk wanita mendapat keseimbangan hormone. Tanda-tanda seseorang wanita mengalami ketidakseimbangan hormone adalah:

1. Kitaran haid yang tidak menentu
2. mudah sensitive (istilah sekarang “mudah sentap”)
3. sering sakit kepala, sakit badan dan sendi
4. sering rasa mahu demam (low grade of fever)
5. mudah rasa letih dan mengantuk
6. tidak berminat bermesra dengan suami atau mengelak dari melakukan hubungan seksual dengan suami. Ia melibatkan banyak factor iaitu hormone, psikologikal atau kesihatan fizikal.
7. tidak bersemangat melakukan tugas professional
8. kulit muka kelihatan kering, kusam dan berkedut. Seseorang wanita kelihatan lebih tua dari usianya.
9. rambut sering gugur (termasuk bulu mata dan bulu kening) dan beruban
10. gigi mula goyang dan tanggal.

Tanda-tanda di atas adalah tanda sebahagian dari masalah hormon. Ia juga adalah tanda bagi masalah kesihatan yang lain. Jadi buat pemeriksaan bagi menentukan sama ada ia disebabkan hormon atau kesihatan yang lain.

Sumber: Dr Zubaidi


Kalau Kolestrol Tinggi Cuba Kawal Dengan Petua Ni, Ada Yang Amal Memang Serasi!

Petua orang dulu-dulu kalau hendak dihimpunkan memang banyak. Sama ada petua kecantikan mahu pun petua penjagaan kesihatan dengan menggunakan bahan-bahan yang mudah didapati. Menyentuh tentang keberkesanannya, tidak dinafikan ada yang serasi mengikut diri seseorang.

Jadi tidak salah kiranya kita zaman sekarang mencuba petua tersebut. Contohnya dalam hal mengawal kadar kolestrol dalam tubuh badan kita. Orang dulu-dulu ada caranya yang tersendiri selain tidak menafikan perlunya mendapatkan pemeriksaan doktor.

PETUA TURUNKAN KOLESTROL & BERAT BADAN

Bahan-bahannya
3 sudu besar biji Barli
2-3 sudu kecil madu
3 gelas air
1 hirisan lemon
Ini sukatan untuk satu gelas,kalau nak lebih tambahkan aiq lagi.

Cara penyediaannya:

1. sebelum rebus Barli tu,basuh dan rendam dulu selama 2-3 jam
2. pastu rebus dengan sukatan 3 gelas air, gunakan api yang kecil@sederhana
3. Rebus sehingga dapat 1 gelas air rebusan Barli dan Barli dah nampak empuk
4. Kemudian sejuk
5. Bila dah sejuk,tuang ke dlm gelas dan masukkan 2-3 sudu madu asli(boleh jugak nak digantikan gula)
6. Perahkan sedikit lemon@masukkan hirisan lemon ke dlm gelas. Kacau rata.sedia untuk diminum.sesuai sgt anak2 minum time balik sekolah.betoi2 menyegarkan

BAHAN-BAHANNYA :-

* Buah nanas
* Sayur sawi

CARA-CARANYA:

1) Dikisar halus bahan tu sampai jadi jus.
2) Minum 1 kali sehari, setiap hari.

KHASIAT BUAH NENAS YANG RAMAI ORANG TAK TAHU :-

1) Melegakan masalah sem belit
2) Mengurangkan dan menghilangkan rasamual
3) Mempunyai agen anti penbekuandarah
4) Sangat sesuai untuk anda yang ingin menurunkan berat badan.
5) Mengembalikan kolagen untuk membuatkan anda kelihatan sentiasa muda

KHASIAT SAYUR SAWI YANG RAMAI ORANG TAK TAHU :-

1) Dapat menguatkan dan menyihatkan tulang kita.
2) Sayur sawi dan sayuran hijau yang lain dapat membantu untuk mencegah kanser
3) Amat digalakkan untuk pesakit diabetis jadikan amalkan pemakanan seharian.
3) Menyihatkan rambut dan kulit kerana mampu untuk memperbanyakkan kolagen dalam badan kita.
4) Sayur sawi juga dapat membantu untuk anda mendapatkan tidur yang selesa.

Andai tidak suka dengan rasa gabungan ramuan tersebut, anda juga boleh mencuba petua ini yang diamalkan oleh Aishah Saud untuk menurunkan kolestrol. Terbukti amalan ini serasi buatnya dan dikongsikan di media sosial perbezaan bacaan kolestrol, dari 7.9 kini turun kepada 5.9 setelah amalkan minum tersebut.

Jom ketahui apa ramuannya.

Bahan-bahan:

Halia – ketuk
Serai – ketuk
Halba
Air 3 cawan
(Rebus semua Kat ats dlm 15 minit)

Siap perah lemon. Boleh juga letak madu sikit.

Dalam beberapa petua yang dikongsikan ini, boleh dicuba satu persatu dan lihat keserasian dengan tubuh badan. Semoga amalan ini setidak-tidaknya sebagai usaha untuk kita menjaga kesihatan yang lebih baik. Selamat mencuba.


”Future Imam Masjid Negara Ni, Sejuk Perut Ibu…” Gelagat Anak Betty Rahmad, Solat Berjemaah Bersama Bapanya Raih Perhatian!

Pelakon Betty Rahmad sering berkongsi video perkembangan anaknya, Ardy Wira. Banyak video gelagat Wira yang selalu menarik perhatian ramai.

Terbaru, dia memuatnaik satu video yang memaparkan Wira sedang solat berjemaah bersama bapanya. Namun sekali lagi gelagatnya dalam video tersebut telah meraih perhatian ramai.

Kedengaran Wira telah membaca surah Al Fatihah dengan nada yang tinggi mengalahkan suara bapanya sebagai imam solat. Sempat Betty berseloroh siapa sebenarnya yang menjadi imam.

Hingga kini, perkongsian video Wira sedang solat itu telah mendapat lebih 18 ribu tanda suka dan ratusan komen sejak ia dimuatnaik ke Instagram. Amboi Wira lajunya bacaan surah tu, nak ke mana baca laju-laju.

Boleh ke baca lagi kuat dari imam macamni guys??? Siapa imam sebenarnya ni? 😅😂

Perkongsian tersebut mengundang perhatian dan rata-rata memuji Wira dan menitipkan doa semoga menjadi anak soleh.


Nabila Razali ‘Belanja’ House Tour Sambil Jawab Soalan, Peminat Sepakat Puji “Cantiknya Rumah!”

Siapa sahaja yang tak mengenali penyanyi dan pelakon yang manis bertudung, Nabila Razali. Meskipun sering mendapat komen tentang vokalnya, namun tidak memutuskan semangat pelantun lagu ‘Peluang Kedua’ itu.

Baru-baru ini, tular video di laman Tiktok di mana dirinya sedang membuat ‘house tour’ rumahnya sambil menjawab soalan yang diajukan.

Menerusi video yang tular tersebut, terserlah kecantikan beberapa ruangan rumah Nabila yang berkonsepkan minimalist dan berwarna putih seperti ruang tamu, dapur, tandas dan sekitar tingkat dua rumahnya.

Meninjau di ruangan komen, rata-rata warganet meluahkan rasa teruja dan memuji keindahan rumah penyanyi itu.


Isteri Bukan Remote Control. Usah Bebankan Dirinya.Terimalah Seadanya.

Setiap pasangan inginkan memberikan yang terbaik dalam perkahwinan. Namun ini tidak bermakna sehingga membebankannya.

Sebagaimana perkongsian ini yang beranggapan tidak tidak perlu memaksa isteri untuk menjadi terbaik sehingga seakan menjadi remote control dalam rumahtangga.

Sepanjang perkahwinan tidak sekelumit dalam hati saya untuk jadikan isteri sebagai remote control. Order saja semua kita dapat. Arahkan saja semua dia buat. Dan tidak sekelumit dalam hati pun untuk mengharapkan beliau melayan saya bak Raja.

Yang perlu saya lihat adalah diri saya. Bagaimana adab saya melayan isteri,bagaimana akhlak saya berhadapan dengan isteri. Bagaimana saya nak didik dan bimbing isteri sama sama faham agama.

Saya tidak mahu fikiran isteri terbeban setiap masa memikirkan untuk memuaskan hati saya,mengembirakan saya,mahu buat itu ini untuk saya. Tidak begitu.

Saya benar yakin. Jika kita baik akhlak terhadap isteri,berganda ganda akhlak isteri baik terhadap kita. Tak perlu suruh pun,akhlak itu sendiri akan bawa seseorang untuk melakukan kebaikan.

Saya tidak merasakan satu adab yang tinggi jika biarkan isteri masak,isteri saya hidangkan,isteri dahulukan saya makan sampai kenyang,barulah isteri makan kemudian. Apatalah lagi biarkan isteri menguruskan segala hal dalam rumah. Dengan alasan mahu beradab dengan suami. Tidak untuk saya.

Sedangkan suami tidak melakukan apa apa,santai santai dirumah waktu lapang. Akhirnya dalam tidak sedar kita sedang mendidik suami untuk dijadikan itu satu perkara yang normal. Dan perlu dingatkan,anak anak lelaki kita sedang memerhati dan itu akan dijadikan contoh untuk mereka masa akan datang.

Tapi saya tidak menolak atau mempersoalkan jika ada yang melayan suami mereka begitu,itu hak mereka. Sekali pun jika isteri nak suapkan nasi ke mulut suami,mandikan suami,sarungkan stokin ke kaki suami. Saya tak pertikaikan,sebab itu hak dia,dia rasa bahagia begitu dan dia rasa itu adab melayan suami. Namun kita tidak boleh pukul rata,tidak boleh mempertikaikan cara adab dan adat orang lain.

Dan kita perlu ingat. Tidak jatuh biadab jika isteri basuh baju suami bercampur dengan pakaian anak anak. Tidak jatuh biadab jika isteri minta tolong suami basuhkan baju,jemurkan dan angkat kain diatas jemuran. Tidak jatuh biadab jika isteri minta suami mop lantai,masakkan menu kegemaran dia. Itulah kehidupan,itulah keharmonian,itulah yang dikatakan mahu mengecapi kemanisan rumahtangga.

Jagalah adab. Kerana adab ini terbentuk dari akhlak yang mulia bukan dibuat buat.

Kredit: Muhammad Hassan


“Pendiam Tapi Rajin Jaga Adik-Adik. Good Boy.” Abby Abadi Jelaskan Hubungan Dengan Anak Tiri, Warganet Puji Keserasian!

Pelakon dan usahawan, Abby Abadi baru-baru ini mendedahkan sudah lebih tiga tahun menjaga anak tirinya yang dipanggil Edry untuk tinggal bersamanya. Menurut Abby, Edry seorang yang pemalu namun dia cuba untuk menyesuaikan diri supaya tidak berasa kekok.

“Bersama Mat Edry. Mama (Abby ) yang peluk ni, kalau harap Edry peluk tunggu pokok tumbuh atas kepala dulu agaknya hehe.

“Tanya Edry, pernah peluk cium mommy dia tak? (Edry) angguk pun tidak geleng pun tidak. Jadi rasanya macam tak pernah la tu hehe.

“Pada yang bertanya lagi Edry ni siapa, ini kali terakhir saya jawab ya. Edry ni anak suami dengan bekas isteri sebelum dengan saya.

“Dia tinggal dengan kami kurang lebih dah 3 hingga 4 tahun kalau tak silap,” katanya.

Perkongsian Abby kitu dimjuat naik dan dikongsikan di akaun Instagram miliknya.

Menerusi entri tersebut dia berkongsi foto memeluk anak tirinya itu.

Pinta Abby, jangan ada yang cuba bertanya lebih lanjut mengenai dia dan anak tiri kerana perlu menjaga hati pelbagai pihak.
“Bagi yang lebih-lebih jangan tanya sangatlah, takut salah jawab. Banyak hati yang perlu dijaga. Ok? Faham? Hehe.. cukup ya. Usah ditanya-tanya lagi. Tanya lagi kita
block,” tegasnya.

rata-rata mengatakan keserasian antara Abby dan anak tirinya ini. Bahkan ada yang melihat wajah mereka hampir serupa serta mendoakan semoga hubungan erat terjalin antara mereka.


List A- J Yang Wajib Ibu-Ibu Buat Bila Harga Barang Dapur Makin Naik. Serius Kena Praktis Ni Kalau Nak Berjimat!

Suri rumah pastinya paling terasa sekali apabila berlaku kenaikan harga barang. Pasti akan ada ‘lompong’ sana sini dek kerana harga barang sudah meningkat. Tahun 2018 bakal menjengah beberapa hari lagi, namun ekonomi yang tidak menentu dengan naik turun minyak pasti akan memberi kesan pada kenaikan harga barang lagi.

Justeru, bajet dapur terpaksa dirombak semula mengikut kesesuaian keperluan dan kehendak. Bermula dari dapur, suri rumah mahupun suri berkerjaya boleh saja merancang belanjawan mereka dengan praktikal dan berhemah.

Ikuti panduan 10 tip mudah praktis ini. Yang pastinya, akan membuatkan anda lebih menghargai apa yang ada di dapur anda.

TIP A ‘ATUR BELANJA DAPUR’

Buatkan jadual belanjawan dalam tempoh sebulan. Beli apa yang perlu dan rancang makanan yang mahu dimasak dalam bulan itu. Sebaiknya, senaraikan barangan dengan harganya sekali. Cara ini membolehkan anda melihat pergerakan wang anda pada bulan-bulan seterusnya.

TIP B ‘BIJAK KALA MEMBELI’

Maksudnya di sini, sebelum berbelanja, anda telah menyenaraikan keperluan. Jika tidak begitu mendesak, letakkan ia di senarai paling akhir. Ada duit lebih, barulah boleh dimasukkan dalam troli barangan.

TIP C ‘CERMAT KUASAI DAPUR’

Suri yang hebat adalah suri yang cermat menggunakan bahan mentah atau peralatan di dapur. Memasak ikut keperluan keluarga, bukannya ikut suka sehingga akhirnya tidak dimakan oleh anak-anak mahupun suami. Belajar dari orang tua ataupun banyakkan belajar agar mahir memasak sekaligus tidak menggunakan bahan mentah yang tidak diperlukan.

TIP D ‘DAHULUKAN APA YANG PERLU’

Jangan sesekali membeli keperluan yang tidak diperlukan oleh keluarga mahupun anak-anak. Katakan anda begitu teringin memiliki kuali berjenama yang memudahkan kerja-kerja memasak. Apa kata anda simpan sedikit wang dari belanja dapur itu. Setelah cukup barulah membelinya. Tahan keinginan dan elakkan berhutang.

TIP E ‘ENERGI DARI DAPUR’

Mencipta makanan yang enak tidak memerlukan anda membeli bahan mentah yang mahal. Jika pandai mengubah resipi mengikut citarasa anda dan keluarga itu sudah membolehkan suami dan anak-anak jatuh kasih dengan air tangan anda. Lihat apa yang ada di dalam peti ais dan ubah suai mengikut keperluan.

TIP F ‘FUNGSI SEPENUHNYA’

Gunakan sepenuhnya alatan yang ada di dapur anda selagi ia masih berfungsi dengan baik. Tidak perlu memasak berkali-kali. Memasaklah sekali sehari tetapi masih boleh dinikmati sehingga ke tengahari atau menjelang malam hari.

TIP G ‘GALAKAN KEMPEN BUAT SENDIRI

Mengapa perlu berbelanja lebih semata-mata mahu menikmati keenakan sesuatu makanan? Cuba belajar di internet dan buat saja sendiri. Sekarang ini banyak panduan dan teknik membuat makanan proses sendiri dengan bantuan carian di ‘google’.

TIP H ‘HALANG DIRI DARI BOROS’

Pernahkah anda membeli makanan dan akhirnya makanan itu dibuang ke tong sampah? Itu salah satu amalan pembaziran sekaligus menyusutkan nilai wang anda. Nasi yang berlebihan jangan dibuang, tetapi boleh digunakan untuk membuat nasi goreng atau diadun dengan tepung untuk dibuat cekodok.

TIP I ‘INGATAN BUAT KELUARGA

Tulis nota belian dan belanjawan ikut keperluan anak-anak di peti sejuk. Tujuannya mengingatkan anak-anak dan keluarga yang anda sebenarnya sedang menggalakkan kempen penjimatan di dapur.

TIP J ‘JIMAT LAGI MENJIMATKAN’

Rancang jika anak-anak mahu menikmati makanan kegemaran mereka. Beli bahan mentah bukan sekali guna, sebaliknya boleh digunakan untuk keperluan yang lain. Contohnya membeli seekor ayam, tetapi boleh digunakan untuk pelbagai jenis masakan untuk tempoh seminggu itu.


Dr Ni Jelaskan Cara Kekalkan Kesihatan Khusus Buat Yang Dah Berusia 40 Tahun Ke Atas. Kena Takenote, Tak Boleh Sambil Lewa!

Umumnya wanita pada usia 20an hidupnya cukup aktif dan dalam masa yang sama cukup menekankan penjagaan kecantikan. Manakala bila seorang wanita itu mencapai usia 30an, kebiasaanya wanita ini telah pun bergelar seorang isteri dan ibu. Umumnya akan berusaha untuk mengekalkan bentuk badan dengan melakukan senaman dan menjaga pemakanan agar terlihat anggun di mata suami dan keluarga.

Pun begitu, setelah usia menginjak 40an,  apa pula yang perlu diberi penekanan agar kekal terlihat cantik dan dalam masa yang sama tetap bertenaga dan sihat?

Meskipun usia terus menginjak ke usia emas, bab kesihatan nyata perlu diberi tumpuan khusus dan tidak boleh dibuat sambil lewa. Semakin meningkat usia kita, itu bermakna semakin tinggi risiko untuk mendapat penyakit apatah lagi jika tidak dijaga secara serius.

Jadi apa sebenarnya yang perlu dibuat dan ini dikongsikan oleh Dr Hana Hadzrami untuk manfaat kita bersama.

Selepas usia 40an, anugerah kesihatan bukan lagi milik kita. Masa muda dulu walau sabotaj badan sendiri, masih lagi kesihatan tu melekat pada kita. Rasa kebal dan tak terkalahkan.

Tapi bila dah berumur ni, kesihatan perlahan-lahan meninggalkan kita. Kita pula yang perlu kejar dia. Tak boleh ambil lewa.

Kalau setakat nak hilangkan berat badan, jaga pemakanan dah cukup. Kurangkan porsi dan pilih makanan yang baik.

Perbanyakkan puasa sunat. Allah suka. Kajian sains pun dah buktikan, rahsia panjang umur dan sihat ialah mengurangkan pengambilan kalori dan berpuasa secara teratur.

2. Naikkan Nadi

Tapi kalau nak sihat fizikal dan mental, perlu beriadah juga. Buatlah aktiviti yang boleh menaikkan nadi sehingga 60-80% nadi maksimum sekurang-kurangnya 30 minit 3 kali seminggu.

Nak kira nadi maksimum caranya ialah 220 tolak umur anda. Macam saya, nadi maksimum ialah 175/min. Saya perlu bersenam hingga nadi mencapai 110-140/min. Barulah darah mengalir laju ke semua sel tubuh dan dapat oksigen yang mencukupi. Selalunya darah sampai sipi-sipi sahaja.

Setakat berpeluh saja tak cukup kalau nadi tak berubah. Sebab tu buat kerja rumah sampai berjeruk tubuh dan rupa bertukar jadi mak lampir masih juga tak kurus-kurus. Makin naik darah lagi adalah.

3. Bersenam

Faedah bersenam bukan saja buatkan fizikal sihat tetapi menjauhkan penyakit otak dan saraf. Tiada siapa mahu berpenyakit nyanyuk (alzheimer, dementia) ataupun dapat Parkinson diwaktu tua. Penyakit sebegini membuatkan seseorang ‘mati’ sebelum masanya.

Lihatlah orang-orang tua yang sihat, mereka memang makan sikit dan hidup sederhana. Selalu buat aktiviti, tak terperap dirumah melayan sinetron saja.

Orang tua yang selalu melayan sedap tekak dan hobi suka makan memang akan menderita. Bermacam penyakit menimpa dan azab hingga ke mati. Nak beribadat pun tak berupaya.

Jom sama-sama kita jaga kesihatan ya!!


Anak Suka Marah-Marah, Tanda Emosinya Perlu Kasih Sayang. Kena Alert Hal Ini.

Kepada ibu bapa perasan tak, apabila anda balik daripada kerja luar, anak buat kelakuan agak pelik malah mudah merajuk tanpa sebab munasabah.

Namun, melalui perkongsiannya, situasi ni berlaku sebabkan emosi anak rindu kepada ibu atau ayahnya.

Ikuti perkongsian Taufiq Razif ini yang menghuraikan kenapa anak merajuk.

Anak asyik meragam je bila saya balik rumah ni. Sorang merajuk masuk bilik, sorang asyik menangis. Sorang asyik nak melekat kat kaki.

Pelik saya.

Fikir punya fikir rupanya anak anak saya ni TANGKI EMOSInya tengah kering. Yela, hampir seminggu jugak saya berjauhan dengan anak baru ni.

Memang anak hampir kering TANGKI EMOSInya ada beberapa tanda, antaranya :

#1 – Anak suka merajuk tanpa sebab
#2 – Anak suka meragam tanpa sebab
#3 – Suka marah marah
#4 – Mudah terasa dan sensitif
#5 – Suka buat benda pelik depan kita untuk tarik perhatian kita

Rupanya benda ni senang je nak setel. Peluk je mereka ni lama lama dan spend masa bersama mereka secara adil. Jangan duk fokus anak yang paling bongsu je. Anak pertama yang paling tua pun lagi lagi lah kena layan sebab yang paling tua lah sebenarnya yang paling mudah kering TANGKI EMOSInya.

Tolong bagitahu ilmu ni pada suami masing masing ye terutamanya suami yang selalu outstation dan berjauhan daripada keluarga dan anak anak.

Paling bahaya kalau ada suami yang tak faham ilmu ni dan dibiarkan je anak anak kering tangki emosinya. Silap haribulan, boleh jadi anak anak tu akan cari orang lain untuk isi tangki emosinya! Ini yang paling kita takutkan!